Anam mənim üçün qəhrəman qadındır – Zülfiyyə Qurbanovanın müsahibəsi » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nAnam mənim üçün qəhrəman qadındır – Zülfiyyə Qurbanovanın müsahibəsi\n27 Noyabr 2017, 13:45\nartkaspi.az aktrisa Zülfiyyə Qurbanovanın müsahibəsini təqdim edir:\n– Bir neçə il bundan qabaq Türkiyə şirkətlərinin birindən belə bir təklif almışdım. Hətta bütün məsələləri müzakirə edib, razılığa da gəlmişdik. Sonra iş rəsmiyyətə çevriləndə danışdığımızdan tamam başqa bir şey göstərdilər. Belə başa düşdüm ki, onlar Azərbaycanlı aktrisalara qarşı istifadəçilik edirlər. Əslində xaricdən gəldiyim üçün mənə daha çox qonorar verilməli idilər. Qalmağım, yeməyim, digər xərclərim hamısı ödənməli idi. Mən onların mətbuat işlərini də həll edəcəkdim. Qonorarım danışdığımızdan qat-qat az olduğunu görəndə roldan imtina etdim.\n– Başqası olsaydı simasının tanınması üçün xarici seriallara çəkilməyə razılıq verərdi.\n– Onda teartda üç tamaşada baş rol oynayırdım. Nədənsə risk eləmədim. Ancaq bu gün o təklifi qəbul etmədiyim üçün peşmançılıq hissi keçirmirəm. Düşünürəm ki, bəlkə də getsəydim alınmazdı. Mən hər zaman içimdəki səsə inanmışam. O səs məni heç zaman yanıltmayıb. Mənim 6-cı hissim çox güclüdür. Əgər bir şeyi içdən istəmirəmsə o baş vermir. Qarşımdan qara pişiyin keçməsi, tək səbrin gəlməsi kimi inanclara inanmıram. Mən ictimai nəqliyyatdan çox istifadə edirəm. Bəzən tək səbir gətirəndə fikir verirəm ətrafda hamı mənə baxır. İkinci dəfə onu yenidən gətirirəm. İnsana elə baxırlar ki, sanki "bir işin arxasınca gedirdim, sən səbir gətirdin deyə mənim işim alınmayacaq”.\n– Ananız sizin aktrisa olmağınıza qarşı çıxıbmı?\n– Anam özü də incəsənət adamıdır. 35 ildən çox Sumqayıt Mədəniyyət evinin rəhbəri vəzifəsində çalışıb. O, mənim hər bir uğuruma sevinir. Fransaya Kann festivalına gedəcəyimi anama deyəndə, onun keçirdiyi hisslər nəyəsə desən dəyərdi.\n– Yəqin ki, ananızın həyata keçirmək istədiyi arzuları olub. Onları həyata keçirmək istəyiniz varmı?\n– Anam İncəsənət Universitetini bitirib. O, çox gözəl qadındır. Düşünün ki, mən onun atılan dırnağı ola bilmərəm. Təbiiliyi, mərdliyi, gözəlliyi ilə insanı heyran edir. Kim istəmir ki, qızını filmlərdə, seriallarda görsün? Anam çəkildiyim filmlərə, seriallara baxır. Səmimi deyirəm ki, mənim çəkilmədiyim filmlərə baxmır (gülürük).\n– Siz "Həyat sən nə qəribəsən?” serialında mənfi qəhrəman olan Ağca rolu ilə bəzi tamaşaçıların nifrətini qazanmışdınız. Ananızın bu rolla bağlı reaksiyası necə oldu?\n– Anam baxanda deyirdi ki, "Can bala serialda öz həyatının tam əksini canlandırırsan”. Rolda olarkən belə ağlayanda normal həyatda ağladığım kimi ağlayıram. Heç bir dərmandan və başqa vasitələrdən istifadə etmirəm. Bu elə bir şeydir ki, onun qarşısını almaq mümkün deyil. Anam deyir ki, bircə ağlamağın həqiqətdir. Açığı o mənim ağladığımı görəndə pis olurdu.\n– Bələdiyyə Teatrında hazırda vəziyyət necədir?\n– Hər şey qaydasındadır. Tamaşalarımızı nümayiş etdiririk, festivallara gedirik. Ötən mövsümün sonunda yazıçı Rəfail Oğuztürk Dağlının "Nargin faciəsi” əsəri əsasında Tural Baxışın rejissorluğu ilə bir tamaşa hazırladıq. Əsər Azərbaycan-Türkiyə qardaşlığından bəhs edir. Türkiyəli qardaşlarımızın azərbaycanlılara dəstəyindən söhbət gedir. Oynadığımız obrazlar tarixi qəhrəmanlardır. Hazırda köhnə tamaşalarımızın bərpa məşqləri gedir.\n– 10 ildir Bələdiyyə teatrında çalışırsınız. Digər teatrlardan təkliflər almısınızmı?\n– Çox olub. Müxtəlif teatrlardan təkliflər almışam. Ancaq imtina etmişəm. Mənə öz teatrım, kollektivim əzizdir. Artıq kollektivə öyrəşmişəm, biz burada bir ailəyik.\n– Deyirlər teatrın rəhbəri Amaliya Pənahova sərt və qəddar idarəçidir.\n– Bilmirəm bu imici kim yaradıb? Ancaq məsələ heç də belə deyil. Səmimi deyirəm ki, belə bir şey yoxdur. Biz seriallara çəkiləndə o bizim adımıza çox sevinir. Hər bir uğurumuzu alqışlayır. Xarici qonaqlarla görüşlərdə teatrın aktyorlarını təqdim edərkən deyir ki, mənim aktyorlarım Azərbaycanda tanınmış, peşəkar aktyordurlar. Azərbaycanın serial və filmlərində "at oynadan” simalardır. Siz Amaliya xanımla yol yoldaşı olsanız görərsiniz ki, onun bizə münasibəti necədir. Qastrol səfərlərində bizimlə elə davranır ki, sanki biz onun doğma övladıyıq. Bizi yedizdirir, sağlamlığımızın qayğısına qalır. Daha nə etsin? Dünyanın bir çox ölkələrinə qastrol səfərlərinə getmişik. Bizim üçün hər şeyin ən yaxşısını edir. Ən yaxşı otellərə, ən yaxşı kafelərə aparır.\n– Şəraitdən söhbət düşmüşkən. Teatrınızın şəraiti necədir? Yenə əvvəlki kimidir?\n– Kaş ki, bizim yeni binamız ola. Hazırda müxtəlif məkanlarda məşq edirik. Ancaq məşqlərimiz dayanmır. Biz də istəyirik ki, şəraitli binamız olsun. İnşallah bizim də qrim otağımız olar. Digər teatrlarda tamaşalarımızın premyerası olanda baxıb deyirəm, gör necə gözəl qrim otaqları var. Bilirsiniz ki, bizim əvvəllər çox yaxşı şəraitimiz olub. Ümidlərimiz böyükdür.\n– Sosial şəbəkənizi yaxından izləyirəm. Orada sizə qəribə suallar ünvanlanır. "Bu sizsiniz?”, "Şəkildəki qıza bənzəyirsinizmi?” Onlara hansı cavabları verirsiniz?\n– Elə suallar çox verilir. Hərdən mənə yazırlar ki, "siz həyatda da oynadığınız obrazlar kimisiniz?”. Ondan əvvəl "Son hədd” filmində də mənfi obraz canlandırırdım. Əvvəllər bu tip mesajlara cavab verirdim, sonra bunun faydasız olduğunu görüb cavab yazmıram.\n– Rejissorlar sizə nə üçün mənfi obraz verirlər?\n– Bunun səbəbini bilmirəm. Rejissorlar bilirsə mənə də desinlər (gülürük).\n– Necə bir qadını canlandırmaq istəyərdiniz?\n– Seriallarda polis qadını oynamaq istəyərəm. Çünki onlar zəhmli və başqa xarakterli olurlar. Bir də təkbaşına uşaq saxlayan, acınacaqlı həyatı olan, məşəqqətli ömür sürən, eyni zamanda kövrək, öz ayağı üstə dura bilən qadını canlandırmaq istəyərəm. Mütəmadilik, eynilik insanı sıxır. Çalışırsan ki, yaratdığın obrazı digərinə bənzətməyəsən. Mən bilirəm ki, polis qadın obrazı mənə yaraşar. Çünki özümün də o tərəflərimi bilirəm. Uşaqları üçün hər şeyi edən bir insan da canlandırmağı məmnuniyyətlə istəyərəm. Hər insan özünü daha yaxşı tanıyır, hansı tərəfinin yaxşı inkişaf etdiyini də bilir. Təsəvvür edin ki, iki ildir ki, eyni obrazları canlandırırsınız. Düzdür bu obraz insanın özünə təsir etmir, ancaq həyatına sirayət edir. Bir dəfə canlandırdığım obrazı mənə desələr ki, yenidən oyna oynaya bilmərəm. Mən hafizəmi təmizləyirəm. Çəkildiyim obrazlara yenidən baxmıram. Həmin ərəfədə bir dəfə baxaram, növbəti dəfə baxmaram.\n– Hazırda hər hansı film və ya serial təklifi varmı?\n– Hazırda məşhur rejissor Elmar İmanovun filminə çəkilmişəm. Filmdə Azərbaycan kino tarixində sözünü demiş sənətkarlarla tərəf müqabiliyəm. Filmin təşkilatçıları almanlardır. Film hələ ki, montaj prosesindədir. Orada müsbət obraz canlandırıram. Hələ ki, serial təkliflərini dəyərləndirmək rejimindəyəm. Ürəyimcə olan bir rol olarsa razılıq verərəm.\n– Bildiyimiz qədəri ilə bu sizin Elmar İmanovla ilk işiniz deyil?\n– Bu bizim üçüncü işimizdir. Mən onun iş prinsipini çox bəyənirəm. Elmar aktyora aşırı sərbəstlik verir. Hesab edirəm ki, rejissor aktrisa tərəfdən o zaman udur ki, aktrisaya sərbəstlik verir. Aktrisa həmin situasiyada sərbəst davranır, hər zaman təbiiliyini saxlayır.\n– Bəs teatrda improvizələr edirsinizmi?\n– Əlbəttə. Teatr elədir ki, yüngül improvizə qaçılmazdır. İnsanıq, robot deyilik ki. İlk premyerada aktrisa improvizədən çəkinir, istəyir təmiz və gözəl oynasın. Tamaşanı mütəmadi oynayandan sonra tamaşa bişir və özününküləşir. Ondan sonra improvizə edirsən.\n– İndiyə qədər aktrisa olmağın peşmançılığını çəkmisinizmi?\n– Hər insanın həyatında ani peşmançılıqlar olur. Hərdən düşünürsən ki, bəlkə aktrisa olmasaydım həyatda bu qədər çətinliyim olmazdı. Ancaq tamaşaçı alqışı hər şeyi unutdurur. Mən ictimai nəqliyyatdan çox istifadə edirəm. İnsanların mənə qarşı münasibətini görəndə çox sevinirəm. İnsan düşünür ki, buna görə müəyyən şeylərdən keçməyə dəyərdi.\n– Bir də səhnə tozu deyilən bir şey var.\n– Elədi. Tamaşanı oynayandan sonra düşünürsən ki, görəsən ikinci tamaşanı nə vaxt oynayacağam.


caster sugar - Sözaltı Sözlük\n1. dənələrin ölçüsü şəkər tozu və şəkər pudrası aralığında olan narin üyüdülmüş şəkər. "castor sugar", "superfine sugar" yaxud bişirmə şəkəri olaraq da bilinir. adi şəkər tozuna nisbətən daha tez həll olur və şəkər pudrası kimi topaklanmır deyə ən çox şirniyyat istehsalında istifadə edilir. qəhvəyi şəkər və ağ şəkər kimi bu da "brown caster" ya da "white caster" kimi növlərə bölünür.\nsobranie caster, winston caster kimi siqaret marakalarında da bilinənin əksinə bal aroması yox, belə caster sugar istifadə olunur.\n21.06.2022 18:39, Nellie Crain


Azərbaycan Premyer Liqası: "Sabah" ilk xalını qazanıb Xalq.biz\nAzərbaycan Premyer Liqası: “Sabah” ilk xalını qazanıb\nTagged: Azərbaycan, ilk, Liqası, Premyer, qazanıb, Sabah, xalını\nFutbol üzrə Azərbaycan Premyer Liqasında IV turun daha bir oyunu keçirilib.\n“Report”un məlumatına görə, günün ikinci matçında “Zirə” “Sabah”ı qəbul edib.\nZirə İdman Kompleksinin stadionunda keçirilmiş qarşılaşma 1:1 ilə yekunlaşıb. “Zirə”nin legioneri Mohamed Hamdaui 49-cu dəqiqədə hesabı açıb. Şpiro Periçiç isə 83-cü dəqiqədə qonaqların bərabərlik qolunu vurub. O, zərbə endirən zaman qapıçı Mehdi Cənnətova təmas etsə də, baş hakim İnqilab Məmmədov mərkəzi göstərib.\nXallarının sayını 5-ə çatdıran “qartallar” 5-ci pilləyə yüksəlib. İlk xalını qazanan “Sabah” isə 7-ci yerdədir.\nQeyd edək ki, günün digər oyununda “Qəbələ” evdə “Səbail”i 5 cavabsız qolla üstələyib. Sentyabrın 19-da “Neftçi” “Keşlə”ni qəbul edəcək. Tura sentyabrın 20-də keçiriləcək “Qarabağ” – “Sumqayıt” görüşü ilə yekun vurulacaq.\nPrevious Post: ABŞ-ın baş infeksionisti: “Pandemiya yazda bitəcək”\nNext Post: Fariz Babayev Respublika Klinik Uroloji Xəstəxanasına direktor təyin olunub


“Ümumi gəlirlərin 89%-i Bakının payına düşür” - Samir Şərifov\nTarix 22.11.21, 20:19\nMaliyyə naziri Samir Şərifov bu gün Milli Məclisin İqtisadi siyasət, sənaye və sahibkarlıq komitəsinin geniş tərkibdə onlayn iclasında iştirak edib. “Report” parlamentə istinadən xəbər verir ki, nazir millət vəkillərinin qaldırdığı məsələlərlə bağlı ətraflı izahat verib.\nSatınalmalarla bağlı qaldırılan bəzi məsələlərin hökuməti də qane etmədiyini qeyd edən nazir bu sahənin təkmilləşdirlməsi istiqamətində işlər aparıldığını deyib. Subsidiyalardan, xüsusən aqrar sahənin subsidiyalaşmasından və hökumətin bu sahədən gözləntilərindən danışan nazir subsidiya həcmlərinin artmasının gətirə biləcəyi risklərin hökumətin də gündəliyində olduğunu bildirib. Ümumi gəlirlərin 88,8%-nin Bakı şəhərinin, 11,2%-nin digər regionların payına düşdüyünü qeyd edən S.Şərifov regionların gəlirlərinin müəyyən hissəsinin rayonlarda saxlandığını bildirib. O, həmçinin avtomobil parkının yenilənməsində hökumətin elektromobillərə və hibrid avtomobillərə üstünlük verdiyini bildirib və bu istiqamətdə nəzərdə tutulan stimullaşdırıcı tədbirlər barədə məlumat verib.\nNazir büdcə vəsaitlərinin idarə olunması ilə bağlı da deputatlara məlumat verib. Qaldırılan bir çox məsələlər üzərində hökumət tərəfindən iş aparıldığını vurğulayan S.Şərifov bildirib ki, deputatların təmsil etdikləri rayonlarla və seçicilərlə bağlı gündəmə gətirdikləri problemlər əsasən növbəti büdcə planlaşdırılmasında öz həllini tapa biləcək məsələlərdir.


15 Sentyabr 2011 16:34 (UTC+04:00)\nAzərbaycan və Estoniya İT və bank fəaliyyəti sahələrində əməkdaşlığı genişləndirir.\nAzərbaycan və Estoniya arasında İT, bank işi, təhsil, səhiyyə sahələrindəki əməkdaşlıq hazırda perspektivli görünür. Bu barədə Trend-ə cümə axşamı Azərbaycanın Estoniyadakı səfiri Tofiq Zülfüqarov telefonla Tallindən bildirib.\n"Komissiyanın təşkili tamamlanmaq üzrədir. Eston tərəfi artıq öz təkliflərini hazırlayıb və ümid edirəm ki, Azərbaycan tərəfi də öz təkliflərini hazırlayacaq", - səfir deyib.\n"Fəal işlə, o cümlədən hökumətlərarası komissiyanın fəaliyyəti ilə qarşılıqlı investisiyalar üçün yeni imkanlar müəyyənləşdirilə bilər", - səfir hesab edir. Onun sözlərinə görə, həmçinin, ənənəvi perspektivlər kimi, kənd təsərrüfatı məhsulları, ərzaq sənayesi və digər sahələrdəki əməkdaşlıq öz yerini qoruyur.\n"Hazırda ölkələr arasındakı əmtəə mübadiləsini həcmi kifayət qədər deyil, - diplomat deyib. - Bu, ölkələrin coğrafi mövqeləri ilə də əlaqədardır. Buna görə də hesab edirəm ki, əsas güc İT, bank işi və iqtisadiyyatın digər sahələrinə veriləcək, çünki bu sahələr ağır yük deyil, texnologiyaların yerdəyişməsini nəzərdə tutur", - o deyib.\nZülfüqarov bildirib ki, bu fəaliyyətin konkretləşdirilməsi hökumətlərarası komissiyanın işə başlamasından sonra aparıla bilər, o, əlavə normativ-hüquqi bazanın lazım olduğu digər aktual istiqamətləri təyin edəcək.\nDiplomatın sözlərinə görə, Estoniyada qədimdən çox sayda sənəd imzalamaq ənənəsi yoxdur. "Burada ancaq real işləyən və real başlanğıclar məqsədilə sənəd imzalanır. Ona görə də hesab edirəm ki, qeyd olunmuş iki sənəd yaxşı normativ bazadır", - səfir deyib.\nHüquq-müqavilə bazası ölkələr arasında ümumilikdə 15 sənədi əhatə edir.


Ruud Gullit : “Van Persie gullit eləyib, başını daşa döyüb” | Qazzetti.com\nRuud Gullit : “Van Persie gullit eləyib, başını daşa döyüb”\nİnsanların ciddi dəstəyini alan və səs-küylü müzakirələrə səbəb olan #getozananibaciniop aksiyası artıq öz nəticələrini verməyə başlayıb. Belə ki, artır digər ölkələr də bu məsələylə bağlı ciddi mövqe ortaya qoyurlar.\nAzərbaycan jurnalistikasının başlanğıc və eyni zamanda da bitiş nöqtəsi olan AzTV demiş, çox uzağa getməyək götürək elə qardaş Holland xalqını.\nVan Persienin doğma vətəni də artıq ondan üz çevirib. Holland xalqı yatmayıb, gecə-gündüz Van Persie-nin Azərbaycanın milli-mənəvi dəyərlərinə etdiyi hörmətsizliyi düşünür. Onlar Van Persie-ni düşmən dəyirmanına su tökməkdə və iki qardaş xalqın əbədi dostluğuna zərbə vurmaqda günahlandırırlar. Holland sadə vətəndaşı, paytaxt sakini qeyd edir ki: “Bu başıbatmışın da yaxşı zərbə vurmağı var da…”\nHollandiyaya ezam olunmuş və bundan sonra Hollandiyada qalıb gay olmağa qərar verən müxbirimiz isə Van Persie-yə son zərbənin Hollandiya kralı tərəfindən vurulduğunu deyir. Üzdən iraq müxbirimiz qeyd edir ki, Hollandiya kralı bugün səhər saatlarında Van Persieni “xalq futbolçusu” adından məhrum edib.\nHollandiyanın yaşayan əfsanəsi, canlı korifeyi, ölməz sənətkarı, niyaməddin musayevi Ruud Gullitdə bu xəbəri eşidib təəssüfləndiyini bildirib, o deyib ki, ” Persie gullit eləyib, başını daşa döyüb. həmin şeyi onun bacısına eləsələr o nə reaksiya verərdi? Aksiya iştirakçıları düz ediblər. Bir türk qadınını yalnız onun əri öpə bilər. Bizim milli mentalitetimiz gərək qorunsun. Van Persie də getsin öz qızlarını öpsün. Türk qadını üçün yetərincə türk kişiləri var.”


Serj Sarkisyan Nyu Yorkdan hədələdi: «Ləğv olunacaq» » Qlobal.Az\nErmənistan prezidenti Serj Sarkisyan Türkiyə ilə iki ölkə arasında 2009-cu ildə imzalanan, amma parlamentlər tərəfindən ratifikasiya olunmayan protokollların 2018-ci ildə ləğv olunacağdə ilə hədələyib.\n"Qaynarinfo" xəbər verir ki, o bu barədə BMT Baş Assasbleyasının Nyu Yorkda keçirilən 72-ci sessiyasındakı çıxışında bildirib.\n"Türkiyə hökuməti illər öncə aramızda imzalanan protokolları sonsuzadək girov olaraq əlində saxlayacağını düşünürsə, yanılır. Münasibətlərimizdə hər hansı istiləşmə görünmədiyindən ən gec 2018-ci ilin yaz aylarında bu protokolları ləğv edəcəyimizi hamı bilməlidir" deyə Sarkisyan bildirib.\nQeyd edək ki, bu protokollar Türkiyə ilə Ermənistan arasında münasibətlərin normallaşmasını nəzərdə tuturdu. 2015-ci ildə Türkiyəni heç bir addım atmamaqda suçlayan Ermənistan protokolların təsdiqini parlamentin gündəmindən çıxartmışdı.\nTürkiyə isə Azərbaycan torpaqları işğaldan azad olunmayana və Dağlıq Qarabağ problemi həll olunmayana qədər Ermənistanla əməkdaşlıq etməyəcəyini açıqlayıb.\nPrezident: “Azərbaycanın sürətli iqtisadi-sənaye inkişafı tələb edir ki, yeni texnologiyalar gətirilsin”\nAllahşükür Paşazadə: "İlham Əliyevə də dedim ki, qorxuram"\nErmənistan ordusunda korrupsiya şəbəkəsi - Tutulanlar var


24saat.org Oğurluq videosu yayılan polis işdən çıxarıldı - VİDEO - 24 saat\nOğurluq videosu yayılan polis işdən çıxarıldı – VİDEO\n24saat.org xəbər verir ki, DİN-in Mətbuat xidmətinin rəisi, polkovnik Ehsan Zahidov “Report”un sorğusuna cavab verib. O bildirib ki, videonun harada və nə vaxt çəkildiyi bilinməsə də, Nazirliyin aidiyyəti qurumları bu iddia ilə bağlı dərhal obyektiv araşdırmalar aparıb. “Qısa zamanda müəyyən edilib ki, görüntüdə olan şəxs, həqiqətən də, polis əməkdaşıdı. O paytaxtdakı mühafizə idarələrindən birində polis nəfəri kimi xidmət edib. Onun cibinə qoyduğu əşya isə qızıl bilərzik deyil, metro stansiyalarının önündə satılan adi bijuteriyadır. Dərhal həmin gənc əməkdaş aidiyyəti idarəyə dəvət olunub. Sorğu zamanı törətdiyi xoşagəlməz və polisin adına yaraşmayan hərəkəti 2018-ci ilin oktyabr ayında törətdiyini etiraf edib”.\nQeyd edək ki, yayılan videoda polisin götürdüyü əşyanın qızıl bilərzik olduğu iddia edilirdi.\nAzərbaycanda polis oğurluq edir\nOğurluq edən polis kameraya belə yaxalandı\nPublicerat av 24 SAAT Tisdag 8 januari 2019\n9 yaşında məcburi ərə verilən Leyla: “Gecə yatmışdım, qapının zəngi çalındı və …”


Lənkəran Tarix-Diyarşünaslıq Muzeyində daha bir şəhid sərgisi təşkil olunubambur.az\n12 Okt 2021 20:11\nBu gün Lənkəran Tarix-Diyarşünaslıq muzeyində daha bir şəhidin -kapitan Vüsal Quliyevin sərgisi təşkil olunub.\nAmbur.az bildirir ki, sərgidə Lənkəran Tarix-Diyarşünaslıq muzeyinin kollektivi, Lənkəran Şəhər Xarici dilli təmayüllü gimnaziyanın direktoru Mansur Ağayev, şəhidin ailə üzvləri və digər qonaqlar iştirak ediblər.\nQeyd edək ki, kapitan Vüsal Tahir oğlu Quliyev 05 iyun 1985-ci ildə Lənkəran şəhərində anadan olub.\n27 sentyabr 2020-ci ildən etibarən başlayan 44 günlük II Qarabağ müharibəsində Suqovuşan azad olunması uğrunda gedən ağır döyüşlərdə yüksək qəhrəmanlıqlar göstərir və həmin istiqamətdə, müharibənin ikinci günündə, sentyabr ayının 28-də qəhrəmancasına şəhid olur. Şəhidin nəşi doğulub, boya-başa çatdığı Lənkəran şəhərinə gətirilir və "Böyük Bazar" adlanan qəbiristanlığda böyük izdihamla torpağa tapşırılır. Ailəli idi, 3 övladı -2 qız və 1 oğul övladı Vətənə əmanət qalır. İkinci qız övladı şəhidimizdən sonra dünyaya gəlir.\nAzərbaycan Respublikasının Prezidentinin imzaladığı Sərəncama əsasən, ölümündən sonra "Vətən uğrunda", "Füzulinin azad olunmasına görə" və "Qubadlının azad olunmasına görə" medalları ilə təltif edilib.\n“Zövq“ istehsalat-kommersiya firmasının direktoru Caniyev Fəxrəddin\n“Kimlərsə nəlbəkidə dalğa yaratmaq istəyirlər, alınmaz…” - SOCAR-ın vitse-prezidenti Xalik Məmədov\nDilçilik sahəsi ilə bağlı daxil olan pozuntular açıqlanıb\nQazilərdən rüşvət alan vəzifəli şəxslər saxlanıldı- - DTX əməliyyat keçirdi\nHərbi Prokurorluqdan nəşi tapılan zabitlə bağlı - Açıqlama\nSalyanda qapı-pəncərə sexində yanğın olub


Dünyanın ən böyük iqtisadyyatında qiymətlər artıb – » Teref.az\nDünyanın ən böyük iqtisadyyatında qiymətlər artıb – SON 13 İlİN REKORDU\nABŞ-ın Əmək Statistikası Bürosu bugün cari ilin aprel ayı üzrə inflyasiya rəqəmlərini və istehlak qiymətləri indeksini açıqlayıb.\nMarja xəbər verir ki, ərzaq və digər məhsullar səbətini, eləcə də enerji, mənzil-kommunal və başqa xərcləri ölçən İstehlak Qiymətləri İndeksi (İQİ) bir il əvvəlki dövrlə müqayisədə 4,2% artıb. Bu isə 2008-ci ildən bəri ən yüksək göstəricidir. Dow Jones sənaye indeksinin sorğu keçirdiyi ekspertlər 3,6% artım proqnozlaşdırırdılar. Aylıq müqayisədə artım 0,8% təşkil edib ki, bu da gözlənilən 0,2%-dən çoxdur.\nVolatil enerji və ərzaq qiymətlərini çıxmaq şərtilə, əsas İQİ 2020-ci ilin eyni dövrü ilə müqayisədə 3%, əvvəlki ayla müqayisədə 0,9% artıb. Analitiklərin ehtimalı müvafiq olaraq 2,3% və 0,3% idi. Enerji qiymətləri ötən ilə nisbətən 25%, o cümlədən benzin 49,6%, mazut 37,3% bahalaşıb. Əsas inflyasiya göstəricisi olan istifadə olunan avtomobillər və yük maşınlarının qiyməti ümumilikdə 21%, təkcə aprel ayında 10% artıb. İQİ-nin digər aparıcı komponenti olan mənzil, kirayə və kommunal xidmətlər ötən illə müqayisədə 2,1%, aylıq nisbətdə 0,4% bahalaşıb.\nQiymət artımına təkan verən aralıq səbəblər qlobal təchizatdakı ləngimələr, misal üçün Süveyş kanalı hadisəsi və yarımkeçirici çiplərin çatışmazlığı səbəbindən bir sıra iri sənaye sektorlarında istehsalat həcminin kəskin azalmasıdır. Qlobal əmtəə qiymətlərində sürətlə bahalaşmanın da ABŞ iqtisadiyyatındakı inflyasiyada özünəməxsus payı vardır. Oduncaq materialları təkcə 2021-ci ildə 124%, çox zaman iqtisadi aktivliyin əsas göstəricilərindən olan mis isə təxminən 36% bahalaşıb.\nİnflyasiyanın yüksəlməsində əsas səbəblərdən biri də baza effektidir – ötən ilin müvafiq dövründə koronavirus pandemiyası səbəbindən iqtisadiyyatın əsas sahələri, o cümlədən xidmət sektorunun fəaliyyəti məhdudlaşdırılmış, tələb kifayət qədər azalmış və nəticədə İQİ-də artım demək olar ki, baş verməmişdi. 2020-ci ilin aprelindən etibarən Tramp, 2021-ci ilin əvvəlindən isə Bayden administrasiyasının tətbiq etdiyi iqtisadi stimullaşdırma paketləri və iqtisadi sahələrin tədricən bərpası tələbi artırır və inflyasiyaya təkan verir. Bu səbəbdən, ABŞ hökuməti, o cümlədən Fed hazırkı artım raundunun keçid xarakteri daşıdığını və il sonuna inflyasiyanın mərkəzi bankın hədəflədiyi 2% ətrafında sabitləşəcəyini bildirir. Bu səbəbdən əsas maliyyə qurumu faiz dərəcələrinin aşağı həddi və yumşaq fiskal-monetar siyasətinə ciddi korrektələr etməyə tələsmir.шаблоны для dle 11.2


Sabiq nazirin bacısı “Brexit”lə bağlı canlı yayımda soyundu – VİDEO - modern.az\n16 Fervral 2019, 22:30 | DÜNYA\nSabiq nazirin bacısı “Brexit”lə bağlı canlı yayımda soyundu – VİDEO\nLondonun keçmiş meri və Britaniyanın sabiq xarici işlər naziri Boris Consonun bacısı Reycel “Sky News” Televiziyasında canlı yayında olarkən, soyunub. Modern.az-ın Musavat.com-a istinadən məlumatına görə, verilişin aparıcısı bildirib ki, Kembric Universitetinin müəlliməsi Viktoriya Beytman “Brexit”ə diqqəti çəkmək üçün tele-çıxışı zamanı əndamını çılpaq nümayiş etdirmişdi.\n53 yaşlı Reycel Conson deyib ki, “Brexit”lə bağlı sənin mövqeyin eşidilmirsə, belə bir addım atmaq pis olmazdı. O da Kemric Universitetinin müəlliməsi kimi canlı yayım zamanı soyunub. İpək paltarını stadiondakı tamaşaçıların və verlişin qonaqlarının qarşısında əynindən çıxarıb. Onun bu hərəkəti gülüş və alqışla qarşılanıb.\nReycel Conson əvvələr də iki dəfə canlı yayın zamanı belə bir addım atmışdı. O, Britaniyanin Avropa Birliyindən çıxmasına bu yolla etirazını bildirib.\nBritaniyada soyunmuş qadınla ciddi siyasət arasında işgüzar əlaqələr yaranmaqdadır. Bir çoxları lazım bildikdə bu əlaqələri həvəslə xalqa nümayiş etdirir.


Ruhani:Tehron və Ankara Suriyə milləti nicat doeyu qonə vəzifəşon heste. - Parstoday\nRuhani:Tehron və Ankara Suriyə milləti nicat doeyu qonə vəzifəşon heste.\nİron İslam Respublika prezidenti votışe:Tehron və Ankara Suriyə millət məxsusən şərğiyə ğutə milləti nicat doeyu qonə vəzifəşon heste və əlavəş karde həmmə bəpe şərğiyə ğutədə bə insoniyə faciə mane beyu fəaliyyət bıkən.\nPrezident Ruhani zinə əsrə vaxti de Tırkiyə president Rəcəb Təyyib Ərdoğan telefoniyə əlağəş qəte və votışe:ısətnə zəmanədə İron və Tırkiyə bənə Suriyə 2 qılə hamsuyə və mıslmonə məmləkəti qonə vəzifəşon heste və əlavəş karde Tehron və Ankara bəpe qıləy dəvominə otəşbasti təşkil kardeyu həmməcurə fəaliyyət bıkən.\nPrezident Ruhani votışe:şərğiyə ğutəku bə Dəməşğ terroriston hucumi vəy qəte və Suriyə paytəxti əmniyyəti qarant karde və ım məntəğədə qiriftar bə ğeyre hərbion xaric beyu qıləy əmnə ro okarde iyən şərğiyə ğutəku terroriston beğandeyu təşkil bə hərəkəton ım məntəğədə əmniyyəti bərğəror kardeyu bə inkişafi tərəf qıləy hərəkəte və Tırkiyə devlətiku tələbış karde bə ım hədəfon rəseyu ıştə nofoziku bəhrə bıbə.\n08 Mart 2018, 10:26\nTırkiyədə Amerkə elektronik məhsulon ğədəğən be.\nƏrdoğan bə Trampi hıcumi siyosəti de şiddəti reaksiya nışoş do.\nİroni prezidenti məxsusə nımoyəndə de Ərdoğan vindemonış karde.\nİron bə sionist rejimi i-nə vəziri sıxənon reaksiya nışoş do.\nƏliyev: bo Ğərəboği bıhrani həl karde vəzyət hozzo bıə.\nAle Həbib: beynəl xalğ ictimaiyət bəpe Amerkə ğoldorə siyasəton vədə bımandon.\nZərif: Amerkə və çəy mıttəhidon puçə 2 dimə sıxanonku dast pıqəton.


"İlham Əliyevin yüksək reytinqinin olması bizə bu inamı verir ki..."\nXəbər 06/12/2019 11:47\n“İlham Əliyevin yüksək reytinqinin olması bizə bu inamı verir ki…”\n“Seçkinin keçirilməsini gözləyirik. Yeni Azərbaycan Partiyası olaraq biz seçkilərin keçirilməsində yaxından iştirak edəcəyik. Namizədlərimizi irəli sürəcəyik”\nBu sözləri Yeni Azərbaycan Partiyasının sədrinin müavini-icra katibi Əli Əhmədov bu gün keçirilən ağacəkmə aksiyasında jurnalistlərə açıqlamasında deyib.\nOnun sözlərinə görə, partiyanın sədri İlham Əliyevin Azərbaycanda kifayət qədər yüksək reytinqinin olması bizə bu inamı verir ki, qarşıdan gələn parlament seçkilərində Yeni Azərbaycan Partiyasının irəli sürdüyü namizədlər Azərbaycan seçicilərinin böyük əksəriyyətinin rəğbətini və səsini qazanacaqlar, Yeni Azərbaycan Partiyası Azərbaycanın parlamentində öz çoxluğunu qoruyub saxlaya biləcək:\n“Hesab edirəm ki, ölkənin bütün vətəndaşları parlamentin vaxtından əvvəl buraxılması ilə əlaqədar YAP-ın təşəbbüsünü müsbət qiymətləndirirlər: “Beləliklə də, biz Prezident İlham Əliyevin həyata keçirdiyi geniş miqyaslı islahatlar kampaniyasına hakimiyyətin digər bir qolunun da qoşulmasının şahidi oluruq. Parlamentin də, qanunverici hakimiyyətin də islahatlar sferasına cəlb olunması bütövlükdə Azərbaycanda islahatların, yeniləşmənin daha böyük sürətlə və intensiv şəkildə həyata keçirilməsini təmin edəcək”.\nAçar sözlər:açıqlama, Azərbaycan, İlham Əliyev, seçki


Bolkartlılara özəl 30% ENDİRİM!\n09 noyabr tarixinədək Brand&Brand, Colins, English Home, Greyder, InStreet, Levis, Mavi mağazalarında BÜTÜN məhsulları Bolkartla 30% ENDİRİMLİ qiymətə al, xərcini 6 ayadək FAİZSİZ ödə!\nStart Servis-də Bolkartla ödə, 5% CASHBACK qazan!\n15 dekabr tarixinədək Start Servis-də istədiyiniz xidməti Bolkartla 10%-dək ENDİRİMLƏ alın, xərcinizi 9 ayadək FAİZSİZ ödəyin.\nİrşad-da Bolkartlılara 3% CASHBACK\n05-14 noyabr tarixlərində Bolkartla İrşad mağazalarında ürəyini istəyəni xüsusi ENDİRİMLƏ al, xərcini 18 ayadək FAİZSİZ ödə!\nBolkartlılara 30%-dək ENDİRİM!\nPiero paul mağazasında payız-qış kolleksiyasına aid məhsulları Bolkartla 30%-dək ENDİRİMLİ qiymətə al, xərcini 6 ayadək FAİZSİZ ödə.\nBolkartla al, 6 ayadək FAİZSİZ ödə!\nLemur.wear mağazasında idman geyim və ayaqqabıları Bolkartla al, xərcini 6 ayadək FAİZSİZ ödə.\nCity Dental-da Bolkartlılara 10% CASHBACK\nCity Dental stomatoloji klinikasının xidmətlərindən Bolkartla yararlanın, xərcinizi 6 ayadək FAİZSİZ ödəyin.\nEnglish Home-da Bolkartlılara 20% ENDİRİM!\n09 noyabr tarixinədək English Home mağazalarında 75 AZN-dən yuxarı alış-veriş edən Bolkartlılar, 20% endirim qazanacaq.\niTech Group-da Bolkartla al, 6 ayadək FAİZSİZ ödə!\nBolkartın yeni partnyoru iTech Group-da alış-verişinizi Bolkartla edin, xərcinizi 6 ayadək FAİZSİZ ödəyin.\nZövqlü geyimləri Bolkartla al, xərcini 6 ayadək FAİZSİZ ödə!\n31 oktyabr tarixinədək Bolkartla Brand&Brand, Mavi, Colins-də min. 100 AZN-lik, İnstreet-də min. 75 AZN-lik alış-verişinizdə, Greyder, Levis-də isə bütün kolleksiyaya 30% ENDİRİM qazanın.\nDeFacto-da Bolkartla al, 6 ayadək FAİZSİZ ödə\nDeFacto-nun yeni qış kolleksiyasına aid məhsulları Bolkartla al, xərcini 6 ayadək FAİZSİZ ödə!


Təcili tibbi yardım hansı hallarda korona analizi götürür? – Muxbir\nAna səhifə/Sağlamlıq/Təcili tibbi yardım hansı hallarda korona analizi götürür?\nmuxbir.az 18 Aralık 2020\tSağlamlıq Fikir bildir 24 Baxış\n“Təcili tibbi yardım xidməti hərarəti 38 dərəcədən yüksək, yanaşı xroniki xəstəliyi (hamilə qadınlar, şəkərli diabet, ürək damar, tənəffüs sistemi xəstəliklərindən əziyyət çəkən) olan, təngnəfəslik, boğulma şikayətləri ilə müraciət edən, vəziyyəti ağır xəstələrdən laborator müayinə materialı götürür”.\nMuxbir.az xəbər verir ki, bunu Bakı Şəhəri Təcili və Təxirəsalınmaz Tibbi Yardım Stansiyasının baş həkiminin müavini İradə Əliyeva deyib.\n“Bildiyiniz kimi Prezident İlham Əliyev çıxışlarında dəfələrlə vurğulayıb ki, COVID-19-la mübarizədə əsas yük həkimlərin üzərinə düşür. Tibb işçilərinə göstərilən etimad və etibarı doğrultmaq üçün bundan sonra da təcili yardımın kollektivi üzərinə düşən vəzifəni layiqincə yerinə yetirməyə çalışacaq”, – o əlavə edib.\nİ.Əliyeva həmçinin vurğulayıb ki, Səhiyyə Nazirliyinin tapşırığı ilə (Bakı şəhəri üzrə) poliklinikalar gücləndirilmiş iş rejiminə keçirilib: “Belə ki, həftənin şənbə və bazar günləri də daxil olmaqla yeddi gün səhər saat 08:00–dan 18:00-dək vətəndaşlara COVID-19-la bağlı xidmətlər göstərilir. Hərarəti 38 dərəcəyə qədər olan, xəstəliyi yüngül və ya simptomsuz keçirən şəxslərin müayinə, evdə nəzarəti və vitamin kompleksi ilə təminatı poliklinikalar tərəfindən icra edilir”.(report)\nƏvvəlki Zəfər Günü qeyri-iş günü olacaq\nSonrakı İlham Əliyev: “Ermənistan silahlı qüvvələrinin 80 %-i məhv edilib”


“YAŞAT” Fondunun adından istifadə edərək yardımları ələ keçirmək istəyən şəxs saxlanıldı - FOTO+VİDEO » Butov.az\nTarix : 18-12-2020, 16:42\n“YAŞAT” Fondunun adından istifadə edərək yardımları ələ keçirmək istəyən şəxs saxlanıldı - FOTO+VİDEO\nAzərbaycan Respublikasının ərazi bütövlüyünün müdafiəsi ilə əlaqədar yaralananların və şəhid ailələrinin təminatı məqsədi ilə ölkə başçısı cənab İlham Əliyevin 8 dekabr 2020-ci il tarixli Fərmanı ilə yaradılan “YAŞAT” Fondunun adından sui-istifadə edərək pul toplamaq məqsədi ilə sosial şəbəkələrdə vətəndaşlara çağırışlar edən şəxs saxlanılıb.\nDaxili İşlər Nazirliyinin əməkdaşları tərəfindən həyata keçirilən əməliyyat zamanı qeyd edilən hüquqazidd əməlləri törədən Füzuli rayonunda qeydiyyatda olmaqla Qaradağ rayonu Lökbatan qəsəbəsində yaşayan Xəlil Quliyev tutulub.\nAparılan araşdırmalar zamanı müəyyən edilib ki, bu şəxs əvvəlcə “Instagram” sosial şəbəkəsində “YAŞAT” Fondunun rəsmi hesabına oxşar özünə məxsus səhifə yaradıb. Fondun rəsmi səhifəsi ilə saxlanılan şəxsin yaratdığı saxta profil yalnız bir hərflə fərqlənir. Məqsədli şəkildə oxşar adla yaradılan səhifədə X.Quliyevin əsas niyyəti yardım etmək istəyən insanlarda çaşqınlıq yaratmaq və bu yolla pul vəsaitləri əldə etmək olub. Saxlanılan şəxs həmin səhifədə şəxsi kart hesablarını yerləşdirib şəhid və yaralı əsgərlər, eləcə də köməyə ehtiyacı olan şəxslər barədə paylaşımlar edərək guya onlar üçün yardım toplayıb. X.Quliyevin əməlinə hüquqi qiymət verilməsi üçün zəruri araşdırmalar davam etdirilir.\nDaxili İşlər Nazirliyi vətəndaşlara müraciət edərək bildirir ki, sosial şəbəkələrdən istifadə edən zaman maksimum dərəcədə ayıq-sayıq davransınlar və insanları aldadaraq mənfəət əldə etməyə çalışan səhifələrdən uzaq olsunlar.\nBakıda banka saxta pul vermək istəyən şəxs tutulub\nDövlət Sosial Müdafiə Fondunun vəzifəli şəxslərinin qanunsuz əməlləri ifşa edilib\n"İnstagram"da narkotiki təbliğ edən şəxsə cinayət işi açıldı\nBakıda saxta pul kəsənlər tutuldu\nDövlət pulunu mənimsəyən şirkət rəhbəri həbs edilib\nAyaz Musayev yaradıcılığı - Çağdaş çağımızın çağlayan çayı\nPolitoloq: “Azərbaycan- Türkiyə- Ukrayna triosu ciddi işlər görə bilər”


Azərbaycanın təhsil sistemində İKT-nin tətbiqi Rusiya Festivalında diqqət mərkəzində olub\nAzərbaycanın təhsil sistemində İKT-nin tətbiqi Rusiyanın Tatarıstan Respublikasının Elabuqa şəhərində keçirilən VI Beynəlxalq müəllimlər Festivalında diqqət mərkəzində olub.\nQeyd edək ki, Rusiya Elm və Təhsil Nazirliyinin Kazan Federal Universitetinin Elabuqa İnstitutunun rəhbərliyi tərəfindən beynəlxalq festivala əməkdar müəllim Almaz Həsrət xüsusi dəvət almışdı.\nVI Beynəlxalq Müəllimlər Festivalına Azərbaycandan ilk nümayəndə olaraq qatılan və festivalda moderator qismində iştirak edən A.Həsrət Azərbaycan təhsil sistemində son illər ərzində görülən işlər və layihələr barədə, şəxsi təcrübəsi zəminində əldə etdiyi uğur və nailiyyətlərini də bölüşüb.\nTəhsil Problemləri İnstitutunun beynəlxalq əməkdaşlıq və informasiya şöbəsinin müdiri A. Həsrət "Müasir təhsil problemləri informasiya mədəniyyəti kontekstində" mövzusunda "master klas" keçib. "Master klas"ın əsas mövzusuna uyğun olaraq Azərbaycanın təhsil məkanında informasiya mədəniyyəti, informasiya savadlılığı, informasiya cəmiyyəti və s. barədə aparılan son uğurlu işlər, Təhsil Nazirliyinin təhsil sferasında sırf təhsillə bağlı olan informasiyaların daha da anlaşıqlı və asan əldə olunması üçün gördüyü işlərdən və respublikamızda bu sahədə yaradılan son yeni təhsil saytları barədə də geniş məlumatlar vermişdi. Son illərdə İKT sahəsi üzrə aparılan yeni-yeni uğurlu nailiyyətlərdən də geniş söhbət açıb.\nVI Beynəlxalq Müəllimlər Festivalında təhsil sahəsində görülən təcrübələrini təqdim etmək üçün Almaniya, İsrail, Tailand, Fransa, ABŞ, İsveçrə, Moldova, Rusiya və Belorus kimi müxtəlif xarici ölkələrin təhsil işçiləri: alimlər, ali və orta məktəb müəllimi iştirak edib. Beynəlxalq müəllimlər Festivalının əsas məqsədi dünya təhsil sisteminin mükəmməl olması və onun inkişafının təkmilləşdirilməsi yollarının axtarılıb tapılmasıdır.\nÜmumiyyətlə, bu prosesi həyata keçirən dünya müəllimlərinin birgə əməkdaşlığı, yaxından bir-biri ilə tanışlığı; onların dərs nümunələrinin istifadə səmərəliliyi və həyata keçiriliməsi, nəticələri, nəinki təhsildə, digər yaşam sahələrində də inkişafyönümlü və perspektivli fikir mübadilələrinin aparılmasını nəzərdə tuturdu.


ADU-da Elmi Şuranın növbəti iclası keçirilib\nSentyabrın 28-də Azərbaycan Dillər Universitetində yeni tədris ilinin başlanması ilə əlaqədar Elmi Şuranın növbəti iclası keçirilib. İclasda Vətən yolunda canından keçən şəhidlərin əziz xatirəsi bir dəqiqəlik sükutla yad olunub.\nUniversitetin rektoru, akademik Kamal Abdulla 27 sentyabr Anım Günü münasibəti ilə ADU-da təşkil olunan tədbirlərdən danışıb, Vətən müharibəsinin Azərbaycan xalqının taleyində oynadığı böyük rola toxunub. Rektor qeyd edib ki, sentyabrın 29-da tələbələr ilk dərsdə unudulmaz şəhidlərin xatirəsini bir dəqiqəlik sükutla yad edəcəklər: “Qələbə bizim hamımız üçün dərs oldu ki, biz bir daha unutqanlığa yuvarlanmayaq. Dərs oldu ki, gələcəyimizi güclü şəkildə qurmaqla, gəncliyimizi güclü şəkildə yönəltməklə güclü dövlət və xalq ola bilərik”.\nNazirlər Kabinetinin təhsil üzrə tədris və təlimlə bağlı qərarlarının həyata keçirilməsi, dərslərin ənənəvi qaydada təşkili ilə bağlı danışan rektor müəllimlərə bu istiqamətdə xüsusi ilə diqqətli olmağı, dərs bölgüsündə hər bir tələbənin tədris proqramı ilə əhatə olunmasının vacibliyini qeyd edib:\n“Bu il Azərbaycan Dillər Universiteti tələbələrin qəbul olma göstəricilərinə görə yeni bir uğura imza atıb. Belə ki, bu il qəbul planının 98,5 faizi yerinə yetirilib. Bu da çox yaxşı bir nəticədir. İldən ilə universitetin qəbul göstəriciləri artan dinamika ilə davam edir. Bu onu göstərir ki, cəmiyyət bizə inanır, öz övladlarının bu təhsil ocağında təhsil almasını istəyir. Bu etimadı doğrultmalıyıq. Bizə etibar olunan əmanəti qorumalıyıq.”\nRektor kafedra müdirlərinə yeni tədris ilində gənc alimlərin və müəllimlərin elmi potensialının artırılması üçün geniş imkanların yaradılmasının zəruriliyini vurğulayıb. Dünya təhsil sistemində gedən proseslərə fəal şəkildə qoşulmağın və bu istiqamətdəki yenilikləri bizim təhsil sistemimizə tətbiqinin vacibliyini önə çəkib.\nTədris şöbəsinin müdiri Şəfəq Şahməmmədova ADU-nun yeni tədris ilində tədris planına uyğun olaraq fəaliyyət göstərəcəyini və mövcud pandemiya vəziyyətinə uyğun dərslərin təşkil olunacağını söyləyib. Tədris ilə bağlı bir sıra məsələlər diqqətə çatdırılıb və təkliflər edilib. Təkliflər Elmi şuranın qərarı ilə qəbul olunub.\nTələbə qeydiyyatı və biliyin qiymətləndirilməsi şöbəsinin müdiri Fatma Qurbanzadə yay məktəbinin fəaliyyəti və işi haqqında hesabat verib. Ölkənin digər ali təhsil ocaqlarından tələbələrin tədrisə cəlb olunduğunu və tədrisin yüksək keyfiyyətlə təşkil olunduğunu vurğulayıb.\nKadrlar şöbəsinin müdiri Ağamusa Səfiyev ADU əməkdaşlarının peyvəndlənmə göstəriciləri barədə məlumat verib. Eyni zamanda yaşı 18-dən yuxarı olan tələbələrin də bu prosesə qoşulduğunu bildirib. Əməkdaşların və müəllimlərin hər iki dozada peyvənd qəbul etməsinin yuxarı göstəricidə olduğu qeyd olunub.\nBeynəlxalq əlaqələr üzrə prorektor Jalə Qəribova ADU-nun beynəlxalq əlaqələrinin inkişaf etdiyini, ikili diplom layihələrinin uğurla icra olunduğunu söyləyib. Beynəlxalq əməkdaşlıq çərçivəsində ADU-nun Argentina ilə təhsil mübadiləsindən söz açıb. Ölkəmizdə yerləşən Argentina səfirliyinin qarşılıqlı əməkdaşlıq sahəsində əlaqələrin qurulması ilə bağlı məktubu oxunub.\nSonra universitetin daxili nizam və intizam qaydaları ilə bağlı məsələlərə toxunulub, bir sıra təkliflər irəli sürülüb.


Hamiləlik dövründə əməliyyat olunma riskləri - Dəyərlər - 2022\nHamiləliyin davam etdiyi doqquz ay ərzində hamilə qadının təcili əməliyyat olunma ehtimalı var: apandisit, öd kisəsi, yol qəzası və s. Əlbətdə, bir çox hamilə qadının şübhələri ortaya çıxır:hamiləlik zamanı əməliyyat təhlükəlidir?\nDoğrudur, hamilə qadının məruz qalacağı hər hansı bir müdaxilə və ya dərman kimi mənfi və mənfi cəhətləri də ölçməliyik. Aydındır ki, döl də bu işə qarışanda faydalarının risklərdən çox olduğuna əmin olmalıyıq. Bu səbəbdən də, ciddi bir ehtiyac olmadığı təqdirdə, bir uşaq gözləyən bir qadın əməliyyat olunmayacağı kimi məmnuniyyətlə dərman almayacaq və Bunu yalnız vacib olan hallarda edəcəkdir.\nBəzi tədqiqatlar, hər 500 hamilə qadından birinin hamiləlik dövründə bir müddətdə mamalıqdan başqa səbəblərə görə əməliyyat ediləcəyini söyləyir (baxmayaraq ki, bu mənbəyə müraciət olunan mənbədən daha yüksək ola bilər), buna görə hamilə olmağın bir amil olub olmadığını özümüzə soruşmalıyıq. bir körpə gözləməyən qadınlara qarşı risk.\nHunter B. Moore tərəfindən iki qrup qadının ölümü və xəstələnməsini analiz edən "Hamiləlik dövründə cərrahiyyənin təsiri" adlı bir araşdırma var: biri hamilə deyil, digəri bəli.\nBiz başa düşürük ölüm Əməliyyatla əlaqəli ölmə ehtimalı və bu eyni əməliyyat otağı masasında düşünülmüş və 30 gündə izlənilmişdir. Maraqlıdır ki, iki qrupda da oxşar idi. Eyni şey də oldu xəstələnmə, proseslə əlaqəli komplikasiyaların (sətəlcəm, infeksiyalar, sepsis, tromboembolizm, böyrək çatışmazlığı və s.) ehtimalı. Hər iki qrupda iştirak nisbəti çox oxşar idi.\nBeləliklə, həqiqətən uyğun olduqlarını təsdiq edə bilərik cərrahiyyə və hamiləlik qadının hamiləlik dövründə bir müdaxilə etməsi lazım olduğu təqdirdə, baxmayaraq ki, bu tədqiqatlar fetusun deyil, yalnız ananın rifahını düşündü.\nQadının, məsələn, apandisit əməliyyatı keçirdiyi hallarda, aşağı düşmə riskinin təxminən 4% olduğu məlumdur. Bununla birlikdə, risk altında olduğu hallarda ananın həyatını birinci yerə qoymaq lazımdır.\nÜç aylıq dövrdə, döl üçün zərərli təsirlərdən qaçma ehtimalının daha yüksək olduğu anın ikinci trimestr olduğunu söyləyə bilərik, əksər hallarda nə vaxt əməliyyat olunacağına qərar verə bilmərik, çünki qadınların məruz qaldığı müdaxilələr ümumiyyətlə təcili olur. reallaşmasını təxirə sala bilməyəcəyimiz vəziyyətlər.\nÜmumiyyətlə istifadə olunan anesteziya, qadın üçün daha böyük bir risk yaratmır və prinsipcə gələcək körpənin inkişafına və rifahına təsir etmək məcburiyyətində deyil.\nAydındır ki, bir qadın hamiləlik dövründə xüsusi bir ixtisasdakı həkim-cərrah tərəfindən nəzarət edilməklə yanaşı əməliyyat keçirilməlidirsə, mama-mamaçular tərəfindən də daha sıx nəzarət ediləcək, çünki körpənin rifahını və hamiləliyini təmin etməlidirlər. .\nOxşar məqalələri oxuya bilərsiniz Hamiləlik dövründə əməliyyat olunma riskləri, Xəstəliklər kateqoriyasında - yerində narahatlıq.\nVideo: HAMİLƏLİKDƏ nələr yemək lazımdır? - Ginekoloq açıqladı (Yanvar 2022).\nCopyright 2022 \_ Hamiləlik dövründə əməliyyat olunma riskləri...


ATMU əməkdaşı ”Beynəlxalq liderlik”proqramında iştirak edib\nAzərbaycan Turizm və Menecment Universitetinin (ATMU) Beynəlxalq əlaqələr şöbəsinin müdiri Orxan Musa 7-28 may 2016 – cı il tarixlərində Amerika Birləşmiş Ştatlarında keçirilən “Beynəlxalq liderlik “ adlı proqramın iştirakçısı olub. Universitetdən verilən xəbərdə bildirilir ki, ABŞ-ın müxtəlif şəhərlərində fəaliyyət göstərən turizm idarələri və agentliklərində təşkil olunan görüş-müzakirələr zamanı turizm sahəsi üzrə aktual sayılan mövzulara dair fikir mübadiləsi aparılıb. Tədbir iştirakçıları eyni zamanda ABŞ-nın turizm təmayüllü nüfuzlu universitetlərində tanışlıq görüşündə də olublar. Həmçinin ABŞ-nın müxtəlif parklarına, turizm baxımından perspektiv sayılan ərazilərə səfərlər çərçivəsində iştirakçılar tərəfindən destinasiyaların turizm potensialı və ölkə iqtisadiyyatına təsiri kimi məsələlər müzakirə edilib.\nABŞ-da keçiriən “Beynəlxalq liderlik”adlı proqrama dünyanın 25 ölkəsindən nümayəndə qatılıb.\nMayin 31-də Bakıda “Regional turizmin davamlı inkişaf prioritetləri” mövzusunda gənc alim və mütəxəssislərin beynəlxalq elmi konfransı işə başlayıb.\nTədbir Azərbaycan Respublikasının Prezidenti yanında Elmin İnkişafı Fondunun (EİF) təşkil etdiyi gənc alim və mütəxəssislərin üçüncü qrant müsabiqəsinin qalibi olan layihə çərçivəsində, Azərbaycan Turizm və Menecment Universitetinin (ATMU) elmi-təşkilatı dəstəyi ilə keçirilir.\n“Turizm və qonaqpərvərlik tədqiqatları” beynəlxalq jurnalının II sayı çapdan çıxmışdır\nAzərbaycan Turizm və Menecment Universitetinin əsas elmi nəşri olan “Turizm və qonaqpərvərlik tədqiqatları” beynəlxalq jurnalının II sayı çapdan çıxmışdır. Jurnala Azərbaycan Turizm və Menecment Universitetinin 31 may-01 iyun tarixlərində Azərbaycan Respublikası Prezidenti yanında Elmin İnkişafı Fondunun maliyyə dəstəyi ilə keçirdiyi “Regional turizmin davamlı inkişaf prioritetləri” beynəlxalq elmi-praktiki konfransın materialları daxil edilib. Jurnal Azərbaycan Turizm və Menecment Universitetinin rektoru, prof. Cəfər Cəfərovun\nATMU-nun “Turizm və qonaqpərvərlik tədqiqatları jurnalı”nın əlavəsi olan “Xüsusi buraxılış” çapdan çıxmışdır\nAzərbaycan Turizm və Menecment Universitetinin əsas elmi nəşri olan “Turizm və qonaqpərvərlik tədqiqatları jurnalı”nın əlavəsi olan “Xüsusi buraxılış”ı nəşr olunub. Hər il olduğu kimi bu il də jurnalın əlavəsi magistr tədqiqatlarının nəticələrinin yayılması üçün nəzərdə tutulmuşdur. Jurnala alternativ turizm və onun inkişafı yolları, turizmin inkişafında reklamın rolu, turizmdə marketinq tədqiqat metodlarının tətbiqi, Azərbaycanın tarixi-mədəni turizm ehtiyatları,\nATMU-da mütəxəssislərin iştirakı ilə Otelçilik ixtisası üzrə mövcud fənn proqramının müzakirəsi keçirilib\n26 may 2016-ci il tarixində Azərbaycan Turizm və Menecment Universitetində “Mehmanxana və restoran biznesi” kafedrasının əməkdaşları və müvafiq müəssisə rəhbərlərinin iştirakı ilə otelçilik ixtisası üzrə sillabusların müzakirəsi keçirilib. ATMU-nun rektoru professor Cəfər Cəfərov fənn proqramının təhlil və müzakirəsini faydalı təşəbbüs kimi qiymətləndirib və davamlı olacağına əminlik ifadə edib. Tədbirdə “New Baku ” otelinin baş meneceri Ceyhun Aşurov, xidmətin keyfiyyəti üzrə menecer Aqil Dadaşov, “DAİR Hotellər və Restoranlar Assosiasiyası”nın sədri Samir Babazadə, “Hyatt Regency Baku” otelinin satış üzrə meneceri Rəmiş Quliyev, “Horeca Consulting Group”un nümayəndəsi Rəşad Əliyev,\n2 -dən səhifə 43


Eldar Namazov: “Belə dialoq gülməlidir” - MÜSAHİBƏ - Modern.Az Azərbaycan və dünya xəbərləri\n20 Sentyabr 2012, 10:24 | MÜSAHİBƏ\nEldar Namazov: “Belə dialoq gülməlidir” - MÜSAHİBƏ\n“Mən hər zaman dialoqun tərəfdarıyam, amma belə görüşlərin yox...”\nModern.az tanınmış politoloq Eldar Namazovun Azərbaycanda baş verən ən son siyasi proseslərlə bağlı müsahibəsini təqdim edir.\n- Eldar müəllim, son günlər mətbuatda Ziyalılar Forumu ilə İctimai Palata arasında münasibətlərin gərginləşməsi haqda məlumatlar yayılıb. Xüsusən də bildirilir ki, bu münasibətlər sizin müxalifət-iqtidar görüşünü tənqid etmənizdən sonra pozulub. Hazırda İctimti Palata ilə münasibətlərinin necədir?\n- Düşünürəm ki, burda hər hansı birmənalı mövqe yoxdur. Yəqin ki, YAP-da keçirilən tədbirdən sonra mətbuata verdiyim açıqlamaya görə belə məlumatlar yayılır. İctimai Palata ilə münasibətlərimiz normaldır. Sadəcə olaraq mən bir məsələni qeyd elədim ki, nə üçün digər beynəlxalq təşkilatlar qala-qala hakimiyyət tərəfindən Avropa Parlamenti hədəf seçildi. Təəssüflər olsun ki, hakimiyyət bunu müxalifətin iştirakı ilə etməyə nail oldu. Bu gün demək olar ki, hər şey üzə çıxır. Məsələ bəllidir ki, bu görüşdə hakimiyyətin əsas məqsədi Ramil Səfərov məsələsi deyil. Onların beynəlxalq təşkilatlarla qarşıdurması mövcuddur. Əsas məqam odur ki, bu qarşıdurmada hakimiyyət müxalifətdən istifadə edir. Söhbət ümummilli məsələlərdən gedirsə, Ramil Səfərov ümumiyyətlə müzakirə predmeti olmalı deyil. Diqqət edin, hakimiyyətlə iqtidar uzun illər idi bir masa arxasında toplanmırdılar. Bu gün YAP Ramil Səfərovla bağlı müxalifətə təklif irəli sürərək, guya, Avropa Parlamentinə siyasi partiyalar adından müraciət göndərir. Burada hakimiyyətin məqsəd və məramı göründüyü kimi səmimi deyil. Söhbət ümummili məsələdən getmir, hərə öz marağını güdür. Düşünürəm ki, əsas məsələ dövlətimizin beynəlxalq nüfuzudur, şəxsi maraqlar yox.\n- Maraqlıdır bundan sonra da Ziyalılar Forumu olaraq İctimai Palatanı hakimiyyətə qarşı mübarizədə dəstəkləyəcəksiniz?\n- İctimai Palatanın nümayəndələri ilə rəsmi olmasa da, qeyri-rəsmi şəkildə görüşürük. Oturub bu və ya digər məsələləri müzakirə edirik. Mənə elə gəlir ki, bu hələ məsələnin başlanğıcıdır. Bundan sonra cəmiyyətdə müəyyən müzakirə predmeti olacaq. Ona görə, gəlin indidən hər hansı qərar verməyək. Prosesi izləmək lazımdır. Ümid edirəm ki, cəmiyyətdə demokratik qüvvələrin hamısı da olmasa, hər halda böyük bir hissəsi bu məsələ ilə bağlı ümumu məxrəcə gələcək. Onu deyə bilərəm ki, bizim ictimai Palata ilə münasibətlərimizdə problem yoxdur. Hər bir təşkilat öz işi ilə məşğuldur.\n- Bir neçə ay bundan öncə Ziyalılar Forumu olaraq İctimai Palata ilə birlikdə ümümrespublika müşavirəsi keçirəcəyinizi bildirmişdiniz. Daha sonra sözügedən müşavirə sentyabr ayına təxirə salındı. Bununla bağlı vəziyyət nə yerdədir? Müşavirəni keçirilməsi indiki durumda aktualdırmı?\n- Hələlik bununla bağlı heç bir yenilik yoxdur. Müşavirənin nə zaman keçiriləcəyi bilinmir. Bu istiqamətdə hər hansı yenilik olarsa mətbuata geniş açıqlama veriləcək. Sadəcə prosesləri izləmək lazımdır.\n- Yenidən dialoq məsələsinə qayıtmaq istərdik. Hər iki tərəf- istər müxalifət olsun, istərsə də iqtidar dialoqun tərəfdarı olduqlarını bildirirlər. Bir siyətsətçi kimi necə hesab edirsiniz, növbəti dəfə dialoq baş tutarsa, bunun hansı müsbət və mənfi təsirləri ola bilər. Ümumiyyətlə, hakimiyyətin müxalifətlə görüşünün perspektivini necə qiymətləndirirsiniz?\n- Mən həmişə dialoqun tərəfdarı olmuşam. Dialoq təkcə iqtidar-müxalifət arasında deyil, hakimiyyətlə cəmiyyət arasında da baş tutmalıdır. Təəssüflər olsun ki, bizdə diaqloq mədəniyyəti çox aşağı səviyyədədir. İndiki durumda mən dialoqa vacib məsələ kimi baxıram. Bu günə kimi belə bir dialoq baş tutmayıb. Hansısa görüşlər olubsa belə, bu görüş görüntü xarakter daşıdığından heç bir müsbət nəticəyə gətirib çıxartmayıb. Hardasa bir beynəlxalq təzyiq olanda, dar məqamda yalandan tələm-tələsik görücü xarakterli görüş keçirib, hesabata yazırlar ki, guya müxalifətlə iqtidar görüşdü. Ancaq bunun sonu daha da pis oldu.\nQHT-lərlə hakimiyyətin görüşünə nəzər salsaq, görərik ki, burada səmimi dialoqdan, səmərəli əməkdaşlıqdan söhbət gedə bilməz. Bunlar formal xarakter daşıyır. Bu baxımdan mənim dialoqla bağlı düşüncəm dəyişməz olacaq. Dialoq səmimi olmalıdır, hesabata quş qoymaq üçün keçirilməməlidir. Ölkədə haq-ədalətin bərqərar olması üçün, demokratik prinsiplərin formalaşması üçün bu cür dialoqları vacibdir. Amma belə yox.\n- Uzun müddət idi, iqtidarla müxalifət bu görüşdən istisna olmaqla, bir araya gəlməmişdi. Sizcə, seçkiöncəsi proseslərdə belə addımın atılması təsadüfdir, yoxsa hansısa məqsədlərə xidmət edir?\n- Bu gülməlidir. Bir masa arxasında əyləşmək dialoq demək deyil. Dialoq beş ildə bir dəfə ola bilməz. Bir şey ki, sonra ümumi məxrəcə gəlinmirsə, bu kimin üçün önəmlidir?


Şərhlər biri-birinin təkrarıdır - sherg.az\n2019-03-15 12:36:23 | 304 dəfə oxunub\nŞərhlər biri-birinin təkrarıdır\nEhtiyatda olan bir-iki generaldan, hərbçidən başqa fikirlərini cəmiyyətə çatdıra biləcək adam tapmaq olmur\nMedianın hərbi ekspertlər sarıdan xeyli çətinlikləri var\nKütləvi informasiya vasitələrində ekspert böhranı yaşanır. Jurnalistlər hər hansı bir mövzunu araşdırarkən və ya o mövzuya münasibət bildirərkən ekspertlərə müraciət edirlər. Lakin bu məsələdə təəssüfəndirici bir fakt mövcuddur ki, jurnalistlər ekspert qıtlığı çəkirlər. Hətta elə sahələr var ki, o sahə üzrə ümumiyyətlə, ekspert yoxdur. Kütləvi informasiya vasitələrində ekspert böhranı yaşanır desək, daha doğru olar. İllərdir mətbuata açıqlama verən mütəxəssislərin sıraları seyrəlməkdədir - dünyasını dəyişənlər, ölkəni tərk edənlər və mətbuata qadağa qoyanlar medianın onsuz da yaxşı olmayan vəziyyətini daha da çıxılmaz edib.\nAz qala bir redaksiyada çalışan üç müxbirdən ikisi ayrı-ayrı mövzular üzrə eyni şəxsi ekspert kimi danışdırır. Hətta olur ki, bir şəxsi həm iqtisadi, həm də siyasi mövzu üzrə danışdırırlar. Səbəb isə odur ki, ekspert qıtlığı var. Ölkədə bir hadisə baş verən kimi müxtəlif media orqanlarında çalışan jurnalistlər eyni ekspertlərə müraciət edirlər. Bu isə mediada xəbər eyniləşməsinə gətirib çıxarır. Eyni mövzu, eyni ekspert, sadəcə, xəbərin yayımlandığı saytın adı fərqlidir.\n"Azadinform” informasiya agentliyinin baş redaktoru Niyaz Niftiyev təəssüflə Azərbaycan mətbuatının 20 il əvvəl olduğu kimi, bu gün də eyni problemi yaşadığını deyib. Bunun da səbəbi bütün sahələrdə ekspert qıtlığının mövcudluğudur. Bəzən siyasi şərhlər verən ekspertlər həm də iqtisadi mövzularda, hərbi məsələlərdə, sosial problemlərlə bağlı danışırlar. Əlbəttə, bu, qəbuledilən deyil: "Azərbaycanda sahələr üzrə beyin mərkəzləri, strateji institutların fəaliyyəti hiss olunmur, əməkdaşları gözə dəymir. Ola bilər ki, onlar çox iş görürlər, amma cəmiyyət bunu görmür, media onları ictimaiyyətə təqdim etməkdə çətinlik çəkir.\nKonkret sahələr üzrə institutların, elmi mərkəzlərin əməkdaşları mediaya açıq deyil. Onlar özləri cəhd etməli, baş verən iqtisadi, siyasi, sosial, hərbi məsələlərə şərhlər verməlidirlər. Əlbəttə ki, statusu olan, müxtəlif vəzifə daşımış və ya hazırda daşıyan insanlar belə məsələlərdə aktiv olmalıdırlar. Digər tərəfdən beynəlxalq ekspert sertifikatı alan alimlərimiz, jurnalistlərimiz var. Onların bir çoxunu Azərbaycan jurnalistləri tanımır. Bu, jurnalistlərin günahı deyil, onlar özlərini tanıda, ictimailəşdirə bilmirlər”.\nBaş redaktorun sözlərinə görə, hərbi ekspert məsələsində xeyli çətinliklərimiz var, ehtiyatda olan bir-iki generaldan, hərbçidən başqa fikirlərini cəmiyyətə çatdıra biləcək adam tapmaq olmur. Təsəvvür edin, müharibə şəraitində yaşayan ölkənin mediası bu problemi yaşamamalıdır: "Milli məsələlərdə ciddi problemlər yaşayırıq. Bildiyiniz kimi, Azərbaycan multikultural ölkədir, bu coğrafiyada yaşayan xalqlar haqqında təfsilatlı danışmaq mütləqdir. AMEA-da bu sahəni araşdıran gözəl alimlərimiz var, təəssüf ki, media onların qapısını döymür. Bir-iki mövsümi ekspert – hərşeyşünas var, həm TV-lər, həm də digər KİV vasitələri onların ətəyini buraxmır. Həm onları bitirirlər, həm də mövzunu ümumi sözlərlə ictimailəşdirirlər”.\nN.Niftiyevin fikrincə, problemdən çıxış yolu elə də çətin deyil. Hər bir universitet, elmi mərkəzlər sahələr üzrə mütəxəssislərini hazırlamalı, mediaya, media da onları cəmiyyətə təqdim etməlidir: "Onlar alim kimi deyil, publika üçün ekspert kimi çıxış etməyə hazırlanmalıdırlar. Qeyd etdiyim kimi, hər institut ildə 2 ekspert hazırlasa və mediaya təqdim etsə, TV-ləri, saytları bəzəyən hərşeyşünaslardan tez bir zamanda xilas ola bilərik”.\nBu boşluğu doldurmaq da medianın işidir\n"Türküstan” qəzetinin baş redaktoru Aqil Camalın fikrincə, mediada müxtəlif sahələr üzrə ekspert kimi təqdim olunan, fikirləri öyrənilən şəxslərin sayının azalması, media ekspertlərinin qıtlığı anlamına gəlməməlidir: "Bir dövr olur ki, mediada ekspert bolluğu yaranır. Bu, ekspertləri gündəmə gətirən mediadır. Sonra bu ekspertlər müxtəlif səbəblərdən mediadan, ictimai-siyasi mühitdən uzaqlaşanda bir boşluq hiss olunur. Bu boşluğu doldurmaq da medianın işidir.\nMənə görə, müxtəlif sahələr üzrə ixtisaslı ekspertlər əvvəlki dövrlərə nisbətdə indi daha çoxdur. Sadəcə, onları üzə çıxarmaq, cəmiyyətə təqdim etmək lazımdır. Bu gün dövlət qurumlarında, ali məktəblərdə, elmi institutlarda, QHT və media sektorunda hər sahə üzrə ekspertlər var”.\nA.Camalın sözlərinə görə, istənilən media orqanı ehtiyac duyduğu sahələr üzrə ekspertlər müəyyən edib onların fikirlərinə mütəmadi yer ayıra bilər: "Bir az keçdikdən sonra həmin ekspertlər həm digər media qurumları üçün, həm də cəmiyyət üçün maraqlı şəxslərə çevriləcək. Bu, sınaqdan çıxmış təcrübədir”.\nAzərbaycanda hər şeydən bir az bilən şəxslər bəzən ekspert qismində çıxış edirlər\nMilli.az informasiya portalının baş redaktoru Anar İmanovun fikrincə, Azərbaycanda ekspert qıtlığı yox, bu və ya digər sahəni dəqiq bilən, geniş bilgiyə malik olan mütəxəssis qıtlığı var. Azərbaycanda hər şeydən bir az bilən şəxslər bəzən ekspert qismində çıxış edirlər. Müşahidə olunan situasiyanın əsas səbəbi mediamızın "klişe" əsasında fəaliyyətidir. Bəzi hallarda mövcud ekspertlərin rəylərinin peşəkarcasına çatdırılmasında problem var: "Azərbaycan mediasında baş verən hadisələrlə bağlı analitik-ekspert rəyinin çox kasad olduğu sahələr çoxdur. Məsələn, təbii fəlakətlər, qəzalar, maliyyə və bankinq fəaliyyəti, kənd təsərrüfatı, yeni biznes və kommunikasiya vasitələri, fond bazarı, ekologiya, beynəlxalq və lokal hüquq, konfliktologiya, konkret ölkələr üzrə regionşünaslıq analizləri və s. Bəzi hallarda problemin həll yolu alternativ ekspert axtarışı yox, jurnalistlərin konkret sahələr üzrə ixtisaslaşmasıdır, çünki bu gün nəqliyyat infrastrukturundan yazan jurnalist sabah Xəzərin statusu haqda yazanda, təbii ki, "əl altında" olan ekspertləri axtaracaq. Hər bir işə peşəkarcasına yanaşmaq lazımdır. Bəzən bu məqam unudulur və bu, bir çox hallarda problem yaradır”.\nDaimi axtarışda olmaq onların işidir\n"Avropa.info” saytının baş redaktoru Ruslan Bəşirli bildirib ki, jurnalistlər artıq tükənmiş, erası bitmiş ekspertlərlə deyil, gənc ekspertlərlə əməkdaşlıqda maraqlı olmalıdır: "Gənclər içərisində çoxsaylı ekspertlər, istedadlı mütəxəssislər var. Sadəcə media onları tapıb üzə çıxartmalıdır. Hesab edirəm ki, jurnalistlər ekspert qıtlığı yaşayırsa, bunun günahı bir az da özlərindədir. Daimi axtarışda olmaq onların işidir. Gənc ekspertlər öz piarlarını düzgün qurmalı və özlərini ictimaiyyətə tanıtmalıdırlar. O zaman Azərbaycan mediasında ekspert qıtlığı yaranmaz".\nR.Bəşirlinin sözlərinə görə, Azərbaycanda daha çox iqtisadi sahədə ekspert qıtlığı yaşanır.\nBizim kifayət qədər güclü analitik təfəkkürə sahib olan şərhçilərimiz də var\nTanınmış jurnalist Jalə Mütəllimova isə hesab edir ki, bizim əsas problemimiz bütün saytların, qəzetlərin eyni ekspertlərdən istifadə etməsindən qaynaqlanır. Hətta xəbər saytlarında gedən mövzuların da mahiyyəti eynidir: "Xəbərlər də biri-birinin təkrarıdır. Bu da bir növ gündəmlə bağlıdır. Əgər bu gün əsas gündəm mövzusu Amerika-Türkiyə münasibətlərində Azərbaycanın hansı mövqeni tutacağıdırsa, bütün saytlar bundan yazacaq. Tanınmış jurnalist sosial şəbəkədə vida mesajı yazıb, intihara cəhd edirsə, yenə bütün saytlar bundan yazacaq. Ekspertlərin eyniliyi də yenə obyektiv səbəblərdən qaynaqlanır. Bəlli bir siyahı müəyyənləşib ki, hansı ekspert hansı sahə üzrə şərh verə bilər. Bunun siyasi və yaxud ictimai mövqedən qaynaqlandığını, yoxsa sırf həmin insanların fərdi şəxsiyyəti ilə bağlı olub-olmadığını dəqiq deyə bilmərəm.\nDüzdür, müxtəlif sahələr üzrə öz mövqeyini və münasibətini aydın, səlis ifadə etməyi bacaran ekspertlərimizin sayı yetərli deyil. Həm iqtisadi, həm siyasi, həm də sosial və digər sahələr üzrə bacarıqlı ekspertlərə ehtiyac duyulur. Bizim kifayət qədər güclü analitik təfəkkürə sahib olan şərhçilərimiz də var. Azər Rəşidoğlu və Azər Sarıoğlunun adını xüsusi qeyd etmək istəyirəm. Onların hər ikisi jurnalistika sahəsində bişib yetişmiş insanlardır. Rəsul Mirhəşimli daxili siyasətlə bağlı çox gözəl təhlil qabiliyyətinə sahibdir. Amma nəyə görəsə bu cür insanlar öz qabiliyyətlərindən istifadə edilməsini istəmirlər. Təbii bu da öz qərarlarıdır. Media sahəsində yaşanan ekspert qıtlığının bir səbəbi də bizim baş redaktorların şəxsi maraqları, simpatiya-antipatiya məsələləridir.\nÇünki Azərbaycanda güclü təhlil qabiliyyəti, ictimai mövqeyi olan yetəri qədər insanlar var. Sadəcə onları araşdırıb üzə çıxarmaq lazımdır. Biz şəxsi simpatiyaları və ya antipatiyaları bir kənara buraxıb istedadlı şəxslərdən istifadə etməliyik. İctimai fikrimizin formalaşması üçün cəmiyyəti yönəldən, maarifləndirən şəxsin kimliyindən çox şey asılıdır”.


İnnovasiyalar Mərkəzi nin 2020-ci ilin yekunlarına dair hesabatı təqdim olunub - - FOTO\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində olan “İnnovasiyalar Mərkəzi”nin 2020-ci ilin yekunlarına dair hesabatı təqdim olunub.\nTədbir Dövlət Agentliyinin sədr müavini Ceyhun Salmanovun iştirakı ilə baş tutub.\n“İnnovasiyalar Mərkəzi”nin direktoru Tağı Tağı-zadə 2020-ci il ərzində özəl sektorun inkişaf etdirilməsi, innovasiyanın təşviqi və startap hərəkatının genişləndirilməsi istiqamətində yeni texnologiyaların tətbiqi, texniki dəstək və İT xidmətlərinin verilməsi, müxtəlif növ tədbirlərin keçirilməsi və yeni əməkdaşlıqların qurulması barədə məlumat verib.\nEyni zamanda dünyanın müxtəlif ölkələrindən innovativ texnoloji sahədə fəaliyyət göstərən azərbaycanlıların ölkəmiz ilə əlaqələrinin daha da möhkəmləndirilməsi, birgə fəaliyyətin təmin olunması, xüsusən də startapların inkişafı istiqamətində geniş imkanlar yaradan “TECH Diaspora” və “İnnovasiyalar Evi”nin yaradılmasından da danışılıb.\nHəmçinin innovasiya sahəsində ekosistemin daha da inkişaf etdirilməsi ilə bağlı “INNOLAND” İnkubasiya və Akselerasiya Mərkəzinin bu sahənin oyunçuları olan “SUP.VC”, “NextSale”, “Newspace”, “Newİdea”, “Khazar Ventures”, “Tech Academy”, “GOUP”, “AzNetwork” və s. şirkətlərlə uğurlu əməkdaşlıq, görülən və görüləcək işlər haqqında məlumat verilib.\nTağı Tağı-zadə qeyd edib ki, məhz bu cür layihələrin nəticəsidir ki, 2020-ci ilin sonunda 7 nominasiya üzrə təqdim olunan “Azərbaycan İnnovasiya Mükafatının” qaliblərinin 4-ü “İnnovasiyalar Mərkəzi” və “INNOLAND” İnkubasiya və Akselerasiya Mərkəzinin tərəfdaşları və əməkdaşları olublar.\nSonda bazar ehtiyaclarına və sahibkarların maraqlarına uyğun həyata keçirilməsi nəzərdə tutulan layihələr, 2021-ci il üzrə fəaliyyət planı və hədəflər müzakirə olunub. 2020-ci il ərzində “500 Startups” şirkəti ilə qurulan əməkdaşlığın, Mərkəzin BMT-nin Qlobal Saziş Təşəbbüsünə qoşulmasının, eyni zamanda Asiya İnkişaf Bankı ilə imzalanmış “Yerli Texnoloji Startapların İnkişafının Təşviqi üzrə Bilik və Dəstək Texniki Yardımı barədə Anlaşma Memorandumu”nun növbəti illərdə də mərkəzin sosial-biznes qurumu olaraq nüfuzunun daha da artması, ölkəmizdə startap və innovasiya ekosisteminin inkişafının sürətləndirilməsi istiqamətində geniş imkanlar yaradacağı müzakirə olunub.\n“500 Startups” şirkəti ilə əməkdaşlığa əsasən vençur maliyyələşməsinin təşəkkülü üzrə proqramların həyata keçirilməsi, yerli startapların qlobal bazara və xarici investorlara çıxışına imkan yaradılması kimi məsələlərin 2021-ci ilin əsas hədəflərindən olması qeyd olunub. Həmçinin Asiya İnkişaf Bankı ilə imzalanmış memoranduma görə "INNOLAND Şəki" tərəfindən icra ediləcək layihəyə əsasən nəzərdə tutulan texnoloji startapları dəstəkləmək üçün effektiv və işlək institusional mexanizmlərin yaradılması, innovativ həllərin artırılması, rəqəmsal mikrobiznesin və kiçik və orta sahibkarlığın inkişafının dəstəklənməsi məsələləri ətrafında fikir mübadiləsi aparılıb.\nTəqdimatla daha ətraflı tanış olmaq üçün: https://icenter.az/content/innovation.pdf\nAvropa Yerli və Regional Hakimiyyətlər Konqresinin nümayəndə heyəti ilə videokonfrans formatında görüş\n"Xocalı: Soyqırımın xroniikası" kitabı Ukrayna dilində təqdim edilib - FOTO\n»» ASAN könüllülərindən minlərlə uşağı əhatə edən növbəti layihə - FOTO\n»» Ağır koronavirus xəstələrində ECMO istifadəsinin xüsusiyyətləri mövzusunda onlayn seminar keçiriləcək


Dəniz məhsulları yeyənlə ürək-damar xəstəliklərinə az tutulur\n4 Avqust 2018 15:08 | 17 492\nÜrək-damar sistemi xəstəlikləri bütün dünyada ölümə səbəb olan xəstəliklər sırasında birinci yer tutur. Bu xəstəlik dünyada çox yayılsa da, müəyyən sadə qaydalara əməl edən xəstə özünü onun ağır fəsadlarından qoruya bilər. Yağlı, duzlu, qızardılmış qidalardan imtina etmək, daha çox balıq yemək mütəxəssislərin tövsiyə etdiyi qaydalar arasındadır. Balıq ürəyin sağlamlığına çox müsbət təsir edir, fəaliyyətini yaxşılaşdırır. Məhz bu səbəbdən mətbəxi dəniz məhsulları ilə zəngin olan ölkələrdə ürək-damar sistemi xəstəlikləri daha az yayılıb. Bu barədə M.A.Topçubaşov adına Elmi Cərrahiyyə Mərkəzinin invaziv uşaq kardioloqu, tibb üzrə fəlsəfə doktoru Elnur İmanov məlumat verib.\nKardioloq əti həftədə 1-2 dəfə yeməyi, qidalanmada duzun həcmini minimuma çatdırmağı məsləhət görüb. O, bildirib ki, duz damarların sağlamlığına mənfi təsir edir: “Qida rasionunuza kaliumla zəngin olan qidaları daxil edin. Kalium ürəyin normal fəaliyyəti üçün ən vacib minerallardan biridir. Üzüm, banan, brokkoli, sobada bişirilmiş kartof, sitrus meyvələri, kişmiş, ərik və ərik qurusu, xurma və s. kaliumla zəngindir. Un məmulatlarının və şirin qidaların qəbulunu azaldın. Bununla yanaşı, insan orqanizminə ciddi ziyan vuran marqarin, spred və s. kimi yağları, fast-fud, dükanlarda satılan müxtəlif peçenye, vafli, hazır tortlar və s. kimi məhsulları qida rasionunuzdan çıxardın. Yağlı süd məhsullarını (yağlı pendir, xama, qaymaq və s.) yağlılığı daha az olan süd məhsulları ilə əvəz edin (kəsmik, yoğurt, kefir və s.)”.\nMütəxəssis artıq çəkidən əziyyət çəkənlərin arıqlamasını tövsiyə edib. O, bildirib ki, həkimlərin müşahidələrinə görə, bədən çəkisinin azalması xəstənin vəziyyətini xeyli yaxşılaşdırır. E.İmanov çox yorulmamağı, tez-tez istirahət etməyi, kifayət qədər yatmağı, gündə 2 dəfə açıq havada gəzməyi məsləhət görüb. “Səhhətiniz buna yol verirsə, yüngül bədən tərbiyəsi ilə məşğul olun. Lakin bu haqda əvvəlcədən həkimlə məsləhətləşməyiniz vacibdir. Bağırsaqların fəaliyyətinə fikir verin, qəbizliyi müalicə edin. Bunun üçün qida rasionunuzda hər gün meyvə-tərəvəz, göyərti olmalıdır. Stressdən uzaq olun. Hər hansı söhbət, vəziyyət sizi qıcıqlandırır, əsəbləşdirirsə, söhbəti davam etdirməyin, həmin insandan, yerdən və s. uzaqlaşın. Həkimlər sübut edir ki, kütləvi informasiya vasitələri (televiziya, İnternet və s.) müasir insanlar üçün ciddi stress mənbəyidir. Bu səbəbdən insanlar televizorun və kompüterin qarşısında daha az vaxt keçirməlidirlər”, - deyə kardioloq vurğulayıb.


Azərbaycan Respublikasının Prezidenti cənab İlham Əliyevin dünya azərbaycanlılarına müraciəti.\nMilli birliyimizin rəmzi kimi hər il geniş qeyd etdiyimiz 31 Dekabr - Dünya Azərbaycanlılarının Həmrəylik Günü münasibətilə sizi səmimi qəlbdən salamlayır, hamınıza xoşbəxtlik və əmin-amanlıq arzulayıram.\nÜmummilli lider Heydər Əliyevin azərbaycançılıq ideyalarını yaşadan müstəqil dövlətimiz milli həmrəyliyin gücləndirilməsinə xüsusi əhəmiyyət verir, dünya azərbaycanlılarının mədəni-mənəvi birliyinin daha da möhkəmləndirilməsi ilə bağlı ardıcıl tədbirlər həyata keçirir. Biz xarici ölkələrdə məskunlaşmış həmvətənlərimizin doğma Azərbaycanla əlaqələrinin dərinləşdirilməsi və ümummilli məsələlərin həllində yaxından iştirakının təmin edilməsi istiqamətində irəli sürülən səmərəli təşəbbüslərə hər zaman dəstək veririk.\n2018-ci il xalqımızın tarixində şərəfli yer tutan Azərbaycan Xalq Cümhuriyyətinin 100 illiyinin geniş şəkildə keçirilməsi ilə yaddaşlarda qalacaqdır. Belə əlamətdar yubileyin təntənə ilə qeyd edilməsi həmvətənlərimizin qəlbində azadlıq və istiqlal duyğularını, ölkəmizin zəngin tarixi ilə haqlı iftixar hissini daha da gücləndirir. Bu gün əminliklə demək olar ki, 100 il əvvəl mühacir həyatı yaşamağa məcbur olmuş Cümhuriyyət qurucularının və onların varislərinin Azərbaycanı müstəqil və qüdrətli dövlət kimi görmək arzuları artıq xoş gerçəkliyə çevrilmişdir.\nDünyada gedən mürəkkəb geosiyasi proseslərə, müharibə və silahlı qarşıdurmalara, qaçqın və məcburi köçkün problemlərinə, qlobal iqtisadi çətinliklərə baxmayaraq, Azərbaycan Respublikası qarşıya qoyduğu böyük məqsədlərə doğru inamla irəliləyir. Ölkəmizin sosial-iqtisadi sahədə əldə etdiyi uğurların nüfuzlu beynəlxalq təşkilatlar tərəfindən yüksək qiymətləndirilməsi bunu bir daha əyani surətdə sübut edir. Dünya Bankının “Doing Business 2019” hesabatında Azərbaycan ötən illə müqayisədə 32 pillə irəliləyərək 190 ölkə arasında 25-ci yerdə qərarlaşmış, 10 ən islahatçı dövlət siyahısına daxil edilmişdir. Ölkəmizin təşəbbüsü və yaxından iştirakı ilə irimiqyaslı transmilli layihələr uğurla icra olunmuşdur. 2018-ci ildə Avrasiyanın enerji xəritəsinin zənginləşməsində mühüm rol oynayan “Cənub Qaz Dəhlizi”nin və onun tərkib hissəsi olan TANAP boru kəmərinin istifadəyə verilməsi, həmçinin Ələt-Astara magistral avtomobil yolunun açılışı ilə Azərbaycan ərazisində “Şimal-Cənub” beynəlxalq nəqliyyat dəhlizi layihəsi üzrə bütün işlərin başa çatdırılması dövlətimizin iqtisadi potensialının artması, regionun tranzit və logistika mərkəzinə çevrilməsi, geoiqtisadi mövqeyinin güclənməsi baxımından xüsusi əhəmiyyət daşıyır. Cari ildə həm də növbəti telekommunikasiya peyki “Azerspace-2”nin orbitə buraxılması respublikamızın müasir rabitə və informasiya texnologiyaları sahəsində qazandığı nailiyyətlərin bariz təzahürüdür.\nÖlkəmiz inkişaf etdikcə, daha qlobal xarakterli vəzifələri həll etmək imkanları da artır. Qarşımızda Ermənistanın hərbi təcavüzü nəticəsində işğal edilmiş torpaqlarımızın azad olunması kimi taleyüklü vəzifə dayanır. Azərbaycan pozulmuş ərazi bütövlüyünün bərpası yolunda ardıcıl və məqsədyönlü siyasət həyata keçirir. Soydaşlarımız da, öz növbəsində, yaşadıqları ölkələrin yüksək dairələrinin və nüfuzlu beynəlxalq təşkilatların diqqətinin Ermənistan-Azərbaycan Dağlıq Qarabağ münaqişəsinin ədalətli həllinə yönəldilməsində, tarixi həqiqətlərin geniş ictimaiyyətə çatdırılmasında fəallıq nümayiş etdirməlidirlər. Azərbaycanın inkişafı və dünya birliyində mövqeyini möhkəmləndirməsi üçün hər bir həmvətənimiz ümummilli məqsədlər ətrafında sıx birləşməli, diaspor təşkilatlarının fəaliyyəti daha çevik əlaqələndirilməlidir. Əminəm ki, dünyanın hansı guşəsində yaşamasından asılı olmayaraq, bütün soydaşlarımız və həmvətənlərimiz bu prinsiplərə əsaslanaraq qarşıdakı illərdə də üzərlərinə düşən vəzifələrin yerinə yetirilməsində qüvvə və bacarıqlarını əsirgəməyəcəklər.\nSizi Dünya Azərbaycanlılarının Həmrəylik Günü münasibətilə ürəkdən təbrik edir, hər birinizə səadət, firavanlıq və işlərinizdə uğurlar diləyirəm!\nBakı şəhəri, 25 dekabr 2018-ci il.


Palitra qəzetiAzərbaycan-Türkiyə universitetlərinin əlaqələri güclənir\nAzərbaycan-Türkiyə universitetlərinin əlaqələri güclənir\nTarix: 15.09.2015 | Saat: 01:23:00 | E-mail | Çapa göndər\nTürkiyə Respublikasının Kahramanmaraş Sütçü İmam Universiteti 2015-ci ili “Azərbaycan ili” elan edib. Bu münasibətlə Kahramanmaraş Sütçü İmam Universitetinin Eğitim fakültəsinin dekanı Prof. Dr. Niyazı Can, Güzel sanatlar fakültəsinin dekanı Prof. Dr. Mehmet Özkarcı Azərbaycanda səfərdə olublar. Zəngin Azərbaycan Uğrunda İctimai Birliyi tərəfindən təşkil olunan səfərin məqsədi Azərbaycan universitetləri ilə dostluq və əməkdaşlığı gücləndirməkdir.\nQonaqlar səfər müddətində Dövlət Mədəniyyət və İncəsənət Universiteti, Dövlət Pedaqoji Universiteti, Rəssamlıq Akademiyası, Bakı Musiqi Akademiyası, Azərbaycan Müəllimlər İnstitutu, Türkiyənin Azərbaycandakı səfirliyinin Təhsil müşavirliyi, Milli QHT Forumu və s. yerlərdə görüşlər keçiriblər. Bu görüşlərdə Zəngin Azərbaycan Uğrunda İctimai Birliyinin sədri İradə Əliyeva, sədr müavini Samir Orucov, təmsilçi Ləman Süleymanlı və Kahramanmaraş-Azərbaycan Mədəniyyət və Həmrəylik Birliyinin sədri Tural Şahbazlı da iştirak ediblər.\nKahramanmaraş Sütçü İmam Universitetinin müəllim heyəti görüşlər zamanı iki ölkə arasında təhsil və incəsənət sahəsində görüləcək işləri müzakirə edib, protokollar imzalayıblar. Eyni zamanda Kahramanmaraş Sütçü İmam Universiteti və Azərbaycan Müəllimlər İnstitutu arasında Mövlanə Mübadilə proqramı çərçivəsində əməkdaşlıq müqaviləsi imzalamaq niyyətləri müzakirə olunub.\nSəfər müddətində qonaqlar həmçinin Heydər Əliyev Mərkəzi, Şəhidlər xiyabanı, Fəxri xiyaban, Xalça muzeyi, İçərişəhər, Bayraq meydanı, Şirvanşahlar sarayı və s. yerləri ziyarət ediblər.\n“Universitetlərarası müəllim və tələbə mübadiləsini\nSəfərin son günü isə qonaqlarla Zəngin Azərbaycan Uğrunda İctimai Birliyinin ofisində Azərbaycanda məktəbəqədər təhsil proqramlarının Türkiyə təhsil sistemi ilə müqayisəsi müzakirə olunub.\nQonaqlar səfər təəssüratlarını eksklüziv olaraq “Palitra” qəzetinə bildiriblər. Kahramanmaraş Sütçü İmam Universitetinin Eğitim fakültəsinin dekanı Prof. Dr. Niyazı Can dedi ki, əsas məqsədləri iki qardaş ölkə arasında onsuz da var olan dostluq və qardaşlıq bağını daha da gücləndirməkdir: “Bunun bir neçə istiqaməti var ki, biri də universitetlərarası qarşılıqlı müəllim və tələbə mübadiləsini gerçəkləşdirməkdir. Biz Azərbaycana bunun ilkin razılaşmasını etməyə gəldik. Təbii ki, 6-7 gün ərzində bütün universitetləri gəzməyimiz mümkün deyildi. Zamanın əl verdiyi ölçüdə bir neçə universitet ziyarət etdik. Bir neçə razılaşmamız oldu. Bəzilərini isə Türkiyəyə döndükdən sonra qarşılıqlı yazışmalardan sonra gerçəkləşdirəcəyik”.\nNiyazı Can Azərbaycanda universitetlərdə rektor və müəllimlərdən çox gözəl münasibət gördüklərini açıqladı: “Özümüzü Türkiyədəki kimi hiss etdik və burada heç Türkiyədən kənardaymış kimi fikrində olmadıq. Buradakı qardaşlarımızın Türkiyəyə məhəbbət və bağlılığını gördükdə gözlərimiz yaşardı. Ata yurdumuza gəlməyimizin ailələrimizlə birlikdə bəxtiyarlığını hiss etdik. Kahramanmaraş Sütçü İmam Universiteti ilə Azərbaycan universitetlərinin dostluğunu gücləndirəcəyimizin sözünü verirəm. Həsrətlə təkrar Türkiyəyə dönürük. Azərbaycandakı dostlarımızı isə unutmayacağıq”.\nNiyazı Can Şəhidlər xiyabanını ziyarətin onları duyğulandırdığını vurğuladı: “Babalarımızı, atalarımızı unutmamağı bir daha xatırladıq. Türkiyə və Azərbaycan şəhidlərini unutmamaq boynumuzun borcudur. Övladlarımıza da bu Vətənin bizə bir əmanət olduğunu davamlı şəkildə anladacağıq. Allah bütün şəhidlərimizə rəhmət etsin”.\n“Azərbaycandan xoş təəssüratlarla\nKahramanmaraş Sütçü İmam Universitetinin Güzel sanatlar fakültəsinin dekanı Prof. Dr. Mehmet Özkarcı təhsil və incəsənət sahəsində əməkdaşlıq qurmaq məqsədi ilə Azərbaycana gəldiklərini dedi: “May ayında Kahramanmaraş Sütçü İmam Universitetinin rektoru Prof. Dr Durmuş Dəvəçi Azərbaycanı ziyarət etmişdi. Bu səfərin davamı olaraq bizlər də Azərbaycanda bir neçə əməkdaşlıq protokolları imzaladıq. Bu səfərimiz çox gözəl keçdi. Azərbaycandan xoş təəssüratlarla ayrılırıq. Buradakı universitetlərə bizim müəllim və tələbələrimiz səfərlər edəcəklər. Azərbaycan universitetlərində də müəllim və tələbələri Kahramanmaraş Sütçü İmam Universitetinə dəvət etdik. Onlar da gələcəklər və bizim bu əməkdaşlığımız davam edəcək”.\nAzərbaycanı ata yurdu hesab edən Mehmet Özkarcı burada özlərini yad hiss etmədiklərini bildirdi: “Biz burada özümüzü tapdıq. Azərbaycanlı qardaşlarımızla tanış olmaq və söhbət etməkdən çox məmnun olduq. Əlbəttə ki, azərbaycanlı qardaşlarımızı da Türkiyədə gözləyirik. Mən birinci dəfə idi ki, Azərbaycanda olurdum. İnşallah, bundan sonra gəliş-gedişlərimiz çox olacaq”.


Yaxşı xanımın 3 kuralları: hansı keyfiyyətlər onu çılgınca aparır? - Əlaqələr - 2020\nDadlı borscht, evdəki təmizlik, təzə dəmir köynəklər, anlayış və məsuliyyətli bir həyat yoldaşı - bu, əlbəttə ki, yaxşıdır. Bəzən bəzən imanı itirmək və onun üçün yataqda pis bir qız olmaq lazımdır. Belə bir şəkildə başqa yola baxa bilmədi.\n1. Ona bildirin ki, sən onunla yaxşısan.\nExtravaganza hələ də oh nə qədər olsa da, istədiyin bir qədər olmasa da - onunla maço hiss etsin və onunla çox yaxşı olduğunuzu görsən. Burada bir qayda var - ilk növbədə, yaxşı bir aktrisa kimi davranın və davranın. Və ondan bir şey soruşa bilərsiniz.\n2. Yataqda hər şeyin mümkün olduğunu unutmayın\nYaxşı qız onun yolunu qoysun. Bütün sürünən arzu və ehtirasınızı buraxın. İnsanlar parlaq işıqlandırır və isti və uzun yanan qadınları sevirlər, çünki çox oxşayan, qəribə və təşəbbüskar olmaqdan qorxma.\n3. Bədəninizi sev və özünüzü izləyin\nBu qayda, ilk yarısı ən vacibdir - bədəninizi sevirəm. Güzgüdə əksinizi rədd etsəniz, heç bir məşq, fitness, fitnes avadanlıqları, gözəllik salonları, Botox və gözəllik enjeksiyonları kömək etmir. Dərinin hər bir çatışmazlığına, hər qırışına, qatına, əlavə kilolarına və dəri qüsurlarına heyran qalın. Və yalnız bundan sonra, özünüzü qəbul etməyi öyrəndikdə, dəyişdirmək istədiyinizə düzəlişlər edə bilərsiniz. Burada əsas şey ehtiyatlı və fanatik olmayan, ən uyğun üsulları seçməkdir. Və yalnız özünüzü ilə sağlam bir harmoniya içərisində olduğunuzdan sonra, adamınız da dünyadakı ən yaxşı qadın haqqında deli olacaq.\nStilistlər hər bir modaistin yaz geyimi içərisində olması lazım olan 7 şeyi çağırdılar\nArtıq 50 yaşında olsanız da, 50 kişi çalarları\n5 harmoniya prinsipi, ya da niyə əlaqələrdəki müstəqillik lazımdır\nDaha etibarlı olmaq üçün 4 moda yol\n8 şık fikir, hər kəsin necə çılpaq olduğunu idarə etmək\nBir qadın bir qadına bu 7 şeyi söyləsə, onu tərk edir.\nBir ata ilə bir əlaqənin bir qadının həyatına necə təsir edəcəyi: 3 əhəmiyyətli cəhət\nQadınlara qeyri-cinsi baxan 7 şey\nHəyatdan istədiklərini bilməyən Bürcün 5 əlamətləri\nCopyright 2020 \_ none \_ Yaxşı xanımın 3 kuralları: hansı keyfiyyətlər onu çılgınca aparır?


paltaryuyan soyuducu ustasi - Ustalar.az\npaltaryuyan soyuducu ustasi\nPaltaryuyan Qabyuyan Soyuducu ustasi\nPaltaryuyan və Qabyuyan maşınların Soyuducuların zəmanət və munaisb qiymətlərlə təmirini istəyirsinizsə bizə müraciət edin. Bakı daxili hər ünvana çağırış. KARANTİN VƏ ŞƏNBƏ BAZAR GÜNLƏRİDƏ İŞLƏYİRİK.\nBütün marka Paltaryuyan temiri Qabyuyan temiri Soyuducu təmiri Kondisioner temiri 2 il rəsmi talonla zəmanət ünvanda təmir yalnız bizdə 7/24 xidmət Peşəkar etibarli və ən ucuz təmir Keyfiyətə zəmanət 100 % Bakı və\nPaltaryuyan ustasi ucuz ve etibarli\nPaltaryuyan temiri Paltaryuyan ustasi Yerində temir 2 il zəmanətlə rəsmi\nPaltaryuyan temiri zəmanət münasib qiymət\nPaltaryuyan ustasi paltaryuyan temiri Zemanetle temir\nHər növ paltaryuyanların təmiri.\nPaltaryuyan usdasi 2 illik zəmanət\nPaltaryuyanların zəmanətlə təmiri Paltaryuyan ustasi Paltaryuyan temiri 2 il zemanet\nPaltaryuyan ustasi paltaryuyan temiri Ünvanda təmir 2 il zəmanət\nindesit paltaryuyan masin temiri samsung paltaryuyan servis indesit paltaryuyan servis xirdalanda paltaryuyan ustasi beko paltaryuyan servis paltaryuyan servisi samsung paltaryuyan servis paltaryuyan\nHər növ lg paltaryuyan və sayer markali paltaryuyanlarin təmiri və quraşdırılması\nPaltaryuyan ustasi təmirə zəmanət\nPaltaryuyan ustasi paltaryuyan temiri Zemanet 2 il resmi Peşəkar usta ünvanda\nPaltaryuyan usdasi təmir ünvanda\nPaltaryuyan temiri paltaryuyan ustası Zəmanətli təmir\nPaltaryuyan- təmiri sərfəli ucuz\nPaltaryuyan ustası paltaryuyan temiri təmiri 2 il zəmanətlə temir Ünvanda temir\nPaltaryuyan ustasi zəmanetle temir\nPaltaryuyan temiri paltaryuyan ustasi Uyğun qiymet Zemanetli temir\nPaltaryuyan təmir zəmanətli 1\nPaltaryuyan temiri paltaryuyan ustasi Zemanetle temir\nPaltaryuyan Zəmanətli təmirci\nPaltaryuyan masin ustasi Paltaryuyan təmiri ustasi\nPaltaryuyan masin temiri b\nPaltaryuyan maşınların temiri ustasi\nPaltaryuyanların zəmanətlə təmiri\nPaltaryuyan temiri zemanetli 2 il zemanet Paltaryuyan ustasi\nPaltaryuyan masin ustasi.Soyuducu temiri\nSoyuducu ustasi soyuducu temiri Zemanetli peşəkar temir ünvanda\nSoyuducuların ünvanda təmiri zəmanətli\nSoyuducu ustasi soyuducu temiri Soyuducularin temiri 2 il zemanetle Peşəkar etibarli və uyğun qiymət\npaltaryuyan soyuducu ustasi ustasi\nBakida paltaryuyan soyuducu ustasi ustasi 2021 , Bakida paltaryuyan soyuducu ustasi qiymeti , paltaryuyan soyuducu ustasi ucuz qiymete paltaryuyan soyuducu ustasi. Ustalar.az saytinda pulsuz paltaryuyan soyuducu ustasi elani yerlesdir. Bakida ucuz qiymete paltaryuyan soyuducu ustasi 2021\nkondisioner ustasi tezbazar rent a car cam balkon kombi temiri paltaryuyan ustasi alo usta xidmeti elektrik baku dus kabina meiset texnikasi ustasi ev alqi satqisi ev elanlari xidmetler


supervisor_account view-count 4638\ndate_range blog-date 15.03.2021\nKöpəklərimiz xüsusən mövsümi dəyişikliklərdə o qədər çox tük tökür ki, evin və geyimlərimizin ən gözlənilməz yerlərində bu tüklərlə qarşılaşırıq. Daha az tük tökülməsinin bir yolu varmı?\nİtlərin tük tökməsi tamamilə fəsil ilə bağlı bir problemdir. Son zamanlarda itlərdə tük tökülməsi mövsümdən asılı olmayaraq azalır. Bu, insanın təbiətə vurduğu ziyanla əlaqədar bir şeydir. Hazırda olduğumuz dövrdən bir nümunə verək, dekabr ayındayıq və normal olaraq temperatur bu ay -2 ilə 10 dərəcə arasında dəyişir. İtlərdə insanların uyğunlaşdığı kimi bir cədvəli yoxdur. Biz mövsümlərin keçməsini təqvimimizə baxaraq dərk edə bilirik və geyimlərimizə buna uyğun şəkildə tənzimləyə bilirik. İtlərdə belə bir hazırlıq dövrü yoxdur və mövcud strukturlarını bioloji təqvimlərinə görə dəyişdirirlər. Tükləri qışda qalınlaşır, yayda daha incə olur. Qan axını nisbətləri ona görə dəyişir və tük tökülmə nisbətləri də buna görə dəyişir. Tük tökmə işin qismən bioloji hissəsidir. İtinizin tüklərinin sağlam qalması üçün aşağıdakılar təmin edilə bilər:\n1. Bəslənmə: Bəslənmə bu baxımdan çox vacibdir. Keyfiyyətli qidalar, uyğun qidalar və əlavələr tük tökülməsinin azaldılmasına və itlərin sağlamlıq səviyyəsinin yüksəlməsinə kömək edir.\n2. Düzgün qulluq: İtləri tez-tez yumamaq, müəyyən və düzgün vaxtlarda təmizləmək və tez-tez daramaq itlərin tük sağlamlığına təsir edən amillərdir. Balaca dostunuzun baxım prosedurunu Cagir.az-dakı peşakar icraçılarına əminliklə həvalə edə bilərsiniz.\n3. Psixologiya: Köpəyinizi stresə salmamaq, saatlarla evdə bağlı qalmaması, kifayət qədər enerji ata bilməsi və fəaliyyətdə qalması da tük tökülməsinin qarşısını alan faktorlardandır.\nİtlərin gəzmək, qaçmaq və həm fiziki həm də ruhi sağlamlıq baxımından aktiv olması çox vacibdir. Bu, stress azaldan bir amildir. Bədəndə daha çox qan dövranını təmin edir, oksigen yetərliliyini təmin edir.\nƏslində itlərdə tük ökülməsindən şikayətlənməməliyik. Bu şəraiti yaradan tamamilə bizik. Düzgün qidalanma təmin etmədikdə, lazımi qayğı göstərmədikdə və təəssüf ki, dünya tarazlığını pozduğumuz təqdirdə bu heyvanların tükünün tökülməsindən şikayət etməyə haqqımız yoxdur.


“Metropoliten”dən daha bir şübhəli tender – Bu dəfə bir milyon manat ayrıldı... - Azinforum.az İnformasiya Portalı\nAna səhifə / Aktual / “Metropoliten”dən daha bir şübhəli tender – Bu dəfə bir milyon manat ayrıldı…\n“Metropoliten”dən daha bir şübhəli tender – Bu dəfə bir milyon manat ayrıldı…\nBu gün “Bakı Metropoliteni” QSC tərəfindən keçirilən daha bir tender müsabiqəsinin nəticəsi açıqlanıb.\nYeniavaz.com açıqlanan rəsmi məlumatlara istinadən bildirir ki, tender müsabiqəsinin qalibi “Baku Steel Company” MMC (VÖEN- 1501481481) olub.\nTender müsabiqəsinin hansı tarixlərdə keçirildiyi barədə məlumat verilmir. Açıqlanan yeganə məlumat odur ki, “Baku Steel Company” MMC 24.05.2021-30.12.2021-ci il tarixlərində “Bakı Metropoliteni” QSC-yə armatur və katanka satacaq. “Bakı Metropoliteni” satın alacağı armatur və katanka üçün “Baku Steel Company”-yə 935 min 976 manat ödəyəcək.\nMəlumat üçün bildirək ki, bu ilin sentyabr ayında “Bakı Metropoliteni”nin 3,7 milyon manatlıq tenderinin qalibi də “Baku Steel Company” MMC olub. MMC bir il ərzində (09.09.2021-01.09.2022) “Bakı Metropoliteni”nə armatur və katanka satacaq.\nMaraqlıdır ki, keçirilən hər iki tender barədə dövlət satınalmaları portalında qeyd olunanlardan başqa heç bir məlumat yerləşdirilməyib.\nTenderlə bağlı diqqət çəkən məqam odur ki, “Baku Steel Company” MMC-nin dövlət büdcəsinə böyük həcmdə vergi borcu var.\nMMC-nin hazırda dövlət büdcəsinə 122 min 60 manat 23 qəpik vergi borcu var. Əvvəlki tender müsabiqəsinin nəticəsi açıqlanan zaman (21.09.2021-ci il) “Baku Steel Company”nin vergi borcu 6 milyon 30 min 36 manat 28 qəpik olub.\nMaraqlıdır ki, vergi borcu olan şirkətlərin tenderdə iştirakı “Dövlət Satınalmaları haqqında” Qanunun 6.2.5-ci maddəsinin tələblərinə görə də mümkün deyil.\nLakin, bu tələblərə baxmayaraq hazırda dövlət büdcəsinə böyük həcmdə vergi borcu olan “Baku Steel Company” artıq 2-ci dəfədir tenderin qalibi elan olunur.\nDaha əvvəl məsələ ilə bağlı “Bakı Metropoliteni” QSC-dən münasibət öyrənməyə çalışsaq da “İnformasiya əldə etmək haqqında” Azərbaycan Respublikasının Qanunun tələblərinə baxmayaraq yazılı müraciətimizə cavab verilməyib.\nOnu da bildirək ki, “Baku Steel Company” şirkətinin sabiq direktoru Rasim Məmmədov bu ilin fevral ayında Dövlət Təhlükəsizliyi Xidməti tərəfindən həbs edilib.\nMətbuatda yayılan məlumatlarda bildirilir ki, Rasim Məmmədov AMEA prezidenti Ramiz Mehdiyevin oğlu – fövqəladə hallar nazirinin müavini, general-mayor Teymur Mehdiyevin və kürəkəni İlham Əliyevin şikayəti əsasında saxanılıb. Rasim Məmmədovun bu şəxslərlə biznes şərikliyinin olduğu bildirilir.\nÖncəki “Yeni il” bayramı ərəfəsində məşhur şirkətlərin adından “fişinq” kampaniyaları artıb – Xəbərdarlıq\nNövbəti “İşsizliyin səviyyəsi qadınlar arasında 57,5 faiz, kişilər arasında 42,5 faiz olub”


“Bu, Nobel Komitəsinin nüfuzuna xələl gətirir” - Qarbaçovun Nobel mükafatı necə geri alına bilər? - Pia.az\nXəbər verdiyimiz kimi, ADA Universitetində 20 yanvar faciəsinin 30 illiyinə həsr edilmiş tədbirdə Azərbaycan Respublikası Prezidentinin Administrasiyasının Xarici siyasət məsələləri şöbəsinin müdiri Hikmət Hacıyev Mixail Qarbaçova verilmiş Nobel sülh mükafatının geri alınmalı olduğunu söyləyib...\n“Bakının yad şəhər kimi işğalı kimi bir plan hazırlanmışdı. Tank və digər birləşmələrdən istifadə edildi, yalnız artilleriya çatmırdı. Məqsəd insanları küçələrdə kütləvi şəkildə öldürmək idi. Bu proses həm də informasiya blokadası şəraitində həyata keçirildi. Xarici jurnalistlər Moskvada akkreditasiyada idi və Bakıya buraxılmamışdılar. Çox az sayda jurnalistin fədakarlığı nəticəsində Heydər Əliyevin Azərbaycan nümayəndəliyinə getməsi və Heydər Əliyev orada mətbuat konfransı keçirəndən sonra beynəlxalq mediada fərqli mənzərə yarandı. Beynəlxalq mediada qeyd edildi ki, Bakıda faciə törədilib. Oktyabrın 15-də isə Mixail Qorbaçova Nobel sülh mükafatı verildi. Qorbaçovdan Nobel sülh mükafatını geri almaq hələ də gec deyil”.\nBəs Nobel mükafatı hansı hallarda geri alına bilər? Ümumiyyətlə, bu, mümkündürmü?\nBu suallarımıza cavab tapmaq üçün fəlsəfə elmləri namizədi, Nobel araşdırmaçısı Etibar Əliyevlə əlaqə saxladıq. O, “Yeni Sabah”a açıqlamasında bildirib ki, Nobelin vəsiyyətinə uyğun olaraq, bu mükafat təqdim olunan şəxsdən geri alına bilməz:\n“Ümumiyyətlə, bu mükafatın geri alınma mexanizmi yoxdur. Nobel komitəsinə müraciət edilmişdi ki, Naypol adlı yazıçı öz əsərlərində İslamı təhqir edib, buna görə də mükafat ondan geri alınsın. Amma bu, mümkün deyil. Nobelin vəsiyyətində də göstərilir ki, mükafat geri alına bilməz”.\nO, Nobel mükafatı ilə bağlı pozulan qaydalardan da danışıb:\n“Məsələn, dünyasını dəyişmiş şəxslərə bu mükafat verilməməlidir. Orada belə tələblər qoyulub. Lakin bəzi hallarda həmin qayda pozulub. Məsələn, bir nəfərə iki dəfə mükafatın verilməməli olduğu nəzərdə tutulsa da, Mariya Küri və Linus Pulinq iki dəfə bu laureatı qazanıblar. Ancaq mükafatın geri alınması prosesi olmayıb”.\nBəs görəsən, qaydaları növbəti dəfə pozub mükafatı Qorbaçovdan geri ala bilərlər? E.Əliyev qeyd edib ki, Qarboçova verilən Nobel mükafatında əslində, 20 Yanvar hadisələri nəzərə alınmayıb. Sovet İttifaqının keçmiş prezidenti yalnız SSRİ-nin dağılması, Almaniyanın birləşdirilməsi proseslərinə görə, bu laureatı qazanıb:\n“Qarbaçova bu mükafatı 20 Yanvar faciəsinin olduğu ildə verdilər. Ancaq Nobel sülh komitəsi bu qırğını nəzərə almadı. Yəni, onlar Almaniyanın birləşdirilməsi, SSRİ-nin dağıdılması və.s bu tipli faktorları nəzərə alaraq verdilər. Düşünürəm ki, bu mükafat verilərkən Bakı qırğını nəzərə alınmalı idi. Ümumiyyətlə, həmin mükafatın ən mübahisəli qolu sülh üzrə mükafatıdır və Qarboçova da çoxlu mübahisə doğuran səbəblərlə bu mükafat verilib. Ancaq hələ indiyə qədər hər hansı mükafatın geri alınması məsələsi olmayıb. Bütün ekspertlər də düşünür ki, Qarbaçova bu mükafatın verilməsi yersiz idi və bu, Nobel Komitəsinin nüfuzuna xələl gətirir. Təkcə Qarbaçov yox, bir neçə şəxs var ki, onların sülh üzrə mükafatlandırılması mübahisə doğuran məsələlərdir”.\nEtiket: Nobel mükafatı Qorbaçov


24 Aprel - Qondarma erməni soyqırımı ilə bağlı əsl həqiqətlər\nDaşnakların dənizdən-dənizə erməni dövləti yaratmaq arzusu I dünya müharibəsi ərəfəsində daha geniş miqyas aldı. Birinci dünya müharibəsi ərəfəsində Osmanlı dövlətinin 3-cü ordusuna rəh¬bərlik edən Ənvər paşa Ərzurumda erməni liderləri ilə görüşündə yəqin etdi ki, ermənilər müharibə başlanacaq təqdirdə Osmanlı dövlətinə xəyanət edəcəklər. Çünki, çar Rusiyası gələcəkdə müharibənin nəticəsindən asılı olaraq Os¬manlı ərazisində erməni muxtar dövlətinin yaradılmasına təminat verməklə, bu ərazidə yaşayan erməniləri Türkiyəyə qarşı müharibəyə cəlb edə bil¬mişdi. Birinci dünya müharibəsi ərəfəsində çar II Nikolayın Qafqaza gəlişi və ermə¬nilərə osmanlılara qarşı əməkdaşlıq təklif etməsi məsələni daha da ciddiləş¬dirdi. Çar Tiflisdəki nitqini: "Qoy, rus bayrağı altında üzən gəmilər Bosfor və Dar¬danel boğazlarında sərbəst hərəkət etsin. Qoy, erməni xalqı Rusiyanın köməyi ilə Osmanlı ərazisində öz müstəqil dövlətini qura bilsin. Çar hökumətinin himayəsi altında qan qardaşlarınızla birləşərək, nəhayət, hürriyyət və ədalət nemətlərinə qovuşacaqsınız. Ermənilərin sədaqətinə inanıram, erməni xalqını xoş gələcək gözləyir. Sizi əmin edirəm, arzunuz yerinə yetiriləcək"! kəlmələri ilə bitirdi. Belə-liklə, çar II Nikolayın bu qərəzli və təhrikedici çıxışı ermənilərin Rusiya tərəfindən Türkiyəyə qarşı müharibədə iştirak etməsini təmin etdi. Türk torpaqlarının işğalı¬na və əhalisinin məhv edilməsinə hazırlaşan erməni silahlı birləşmələri erməni kilsəsin¬dən xeyir-dua aldılar.\n1914-cü il noyabrın 1-də rus ordusu Qafqaz istiqamə¬tində Osmanlı sərhədlərini keçdi. Qars, Ərdəhan və Batum uğrunda döyüşlərdə hər iki tərəf böyük itki verdi. Lakin Sarıqamış yaxınlığındakı döyüşdə bir tərəfdən sərt qış, o biri tərəfdən rus ordusunun daha güclü hazırlığı türklərdən 90 min əsgər və zabitin əsir alınması ilə nəticələndi. Rus ordusunun Şərqi Anadoluya daxil ol¬ması ermənilərin türklərə qarşı kütləvi qırğın törətməsi üçün şərait yaratdı. Rus ordusunun tərkibindəki ermənilər yerli ermənilərlə birləşərək heç bir günahı ol-mayan yüz minlərlə dinc əhalini qətlə yetirir və onları öz dədə-baba yurdlarından didərgin salırdılar. 1915-ci ilin yanvarında Sarıqamış, 1916-cı ilin fevralında Ərzurum, martda İsfahan, apreldə Trabzon, mayda Xoy və Dilman, iyunda Ərzincan, avqustda isə Muş rus ordusu və erməni silahlı birləşmələri tərəfindən işğal edildi. Ermənilər müsəlman kəndlərini qarət edir, yandırır, əhalini fərqinə varmadan qılıncdan keçirirdilər. Dinc əhalini zorla evlərə, məscidlərə dolduraraq diri-diri yandırırdılar. Qocaları və uşaqları torpağa basdırır, hamilə qadınların qarnını yırtıb körpələri çıxarıb boğurdular və anaları öz balalarının ətini yeməyə məcbur edirdilər. Kazım Qarabəkir paşa ABŞ generalı Harborda göndərdiyi məktubda yazırdı: "Azad etdiyimiz şəhərdə dəhşətli bir mənzərə ilə rastlaşdım. Şəhərdə sağ qalmış heç kimə rast gəlmədim. Bütün uşaqların bədənləri süngülərlə dəlik-deşik edilib. Qocaları və qadınları zirzəmilərə doldurub diri-diri yandırıblar, gəncləri balta ilə şaqqalayıb asıblar. Həmvətənlərimin bu faciəsi insanın qəlbinə dağ çəkir…"\nErmənilərin yerli əhaliyə qarşı həyata keçirdiyi bu qırğınlar Osmanlı dövlətini müəyyən müdafiə tədbirləri görməyə məc¬bur etdi. Belə ki, 1915-ci ilin mayın ortalarında Van, Bitlis və Ərzurumdan erməni əhalisi döyüş meydanından uzaqlaşdırıldı. Bununla da türklərin rus və ingilislərə qarşı döyüşlərində ermənilərin neytrallığı təmin edildi. Eyni zamanda, Osmanlı dövlətinin hərbi rəhbərliyi türklərə və digər müsəlmanlara ermənilərə qarşı hər hansı zorakılıq törətməyi qadağan edən göstəriş verdi. 1919-cu il yanvarın 30-da Londonda çıxan "Tayms" qəzeti yazırdı: "Köçürülən erməni əhalisinin gələcək¬də öz evlərinə qayıtması və əmlakına sahib durması üçün Osmanlı hökuməti tərə¬findən xüsusi komissiya yaradıldı. Komissiyanın işi erməni əhalisinin siyahıya alınmasından ibarət idi. Komissiyanın sənədlərində dönə-dönə qeyd olunur ki, müharibə başa çatandan sonra erməni əhalisi öz evlərinə qaytarılacaqdır".\nAntantanın təbliğat maşını və erməni millətçiləri sübut etmək istəyirlər ki, Birinci dünya müharibəsi illərində Osmanlı ərazisində bir milyondan artıq erməni öldürülmüşdür. Bunun üçün fakt kimi müharibəyə qədər Osmanlı ərazisində er-mənilərin 2,5 milyon nəfər olduğu göstərilirdi. Halbuki, Osmanlı dövlətinin rəsmi məlumatına görə mü¬haribəyə qədər bu ərazidə 1.300 min erməni yaşayırdı. Gös-tərilən əhalinin yalnız yarısı döyüş əməliyyatları gedən ərazidə yaşayırdı. Mü¬hari-bə dövründə yarım mil¬yon erməni Türkiyədən Qafqaza və başqa yerlərə köçmüş, 150-200 min erməni Qərbi Avropa və ABŞ-a mühacirət etmiş və ehtimal etmək olar ki, ölən əhalinin sayı 200 min nəfər olmuşdur. Təbii ki, bu rəqəmin içində təkcə köçürmə nəticə¬sində ölənlər yox, aclıqdan, soyuqddan ölənlər və itkin dü-şənlər də vardır. "Tayms" qəzeti yazır: "Bu bir danılmaz həqiqətdir ki, müharibə illərində osmanlı ərazisində iki milyon türkün həyatına son qoyulmuşdur".\n1919-cu il Paris sülh konfransı dövründə Osmanlı rəhbərlərinin gizli yazışmaları diqqətlə yoxlanıldıqdan sonra ermənilərin kütləvi surətdə öldürülməsi haq¬qında heç bir sənəd və əmr tapılmadı. Əksinə, Avropadan gələn məmurlar belə faktla rastlaşdılar ki, köçürülən erməni əhalisinin təhlükəsizliyini təmin etmək üçün Osmanlı dövləti tərəfindən onlarla əmr və göstəriş verilmişdir.\nAmerika tarixçisi Stenford Corc Şou yazırdı: "Osmanlı ərazisində müsəlman əhalisinə qarşı ilk qırğınlar 1915-ci il mayın 14-də Van şəhərində rus ordusunun iştirakı ilə erməni dəstələri tərəfindən törədildi. İki gün ərzində şəhə¬rin müsəlman əhalisi qılıncdan keçirilərək onlara olmazın işgəncələri verildi. Osmanlı ərazisində rus ordusunun himayəsi altında "Erməni Van dövləti" yaradıl¬dı. Van soyqırımından sonra erməni və rus birləşmələrinin Bitlis vilayətinə hü¬cumları başladı. Mosula qədər böyük bir ərazi erməni daşnak qüvvələrinin işğalı altına düşdü. 1915-ci il iyulun ortalarına qədər Van ərazisinə 250 min erməni kö¬çürüldü. Halbuki, bu ərazidə 50 mindən artıq erməni yaşamamışdı.\n1915-ci il iyulun ortalarından etibarən ermənilərin bu ərazilərdə törətdikləri cinayətlərin sayı-hesabı yox idi. İyulun ortalarından sonra Osmanlı ordusunun əks hücumu nəticəsində geri çəkilən rus-erməni ordusu ilə birlikdə erməni əhalisi də bu əraziləri tərk etməyə başladı. 200 minlik erməni əhalisi rus ordusunun müşai-yəti ilə Cənubi Qafqaz istiqamətinə üz tutdu. Düzdür, bir çox yerlərdə bu əhali kürdlərin hücumlarına məruz qaldı. Çünki kürdlər də erməni soyqırımına məruz qalanlardan idilər.\nBirinci dünya müharibəsi illərində erməni-osmanlı münasibətlərinə dair həm obyektivlik baxımdan, həm də sənədlərin əksəriyyəti qeyri-müsəlman müəllif¬lərinə məxsus olduğuna görə ABŞ konqresi kitabxanasında saxlanılan "Bristolun sənədləri" diqqəti cəlb edir. Bu külliyyatda qeyd olunur ki, "dəqiq statistik mən¬bələrdən məlumdur ki, 1912-1922-ci illər ərzində 600 minə yaxın erməni həlak olmuşdur. 1,5-2 milyon ermənin ölümü ilə bağlı fikirlər fərziyyədən başqa bir şey deyildir. Müharibə gedən ərazidə insanların ölümü və itkin düşməsi adi bir hal¬dır". Bristolun sənədlərində göstərilir ki, qeyd olunan dövrdə isə 2,5 milyon tür¬kün həyatına son qoyulmuşdur. Türklərin ölümü və öldürülməsi ermənilərdən daha faciəli olmuşdur.\nYuxarıdakı faktlardan belə nəticəyə gəlmək olar ki, I dünya müharibəsi il¬lərində Osmanlı ərazisində soyqırıma məruz qalan ermənilər yox, türk-müsəlman əhalisi olmuşdur. Osmanlı ərazisində öz mənfur planlarını reallaşdıra bilməyən erməni silahlı dəstələri geri çəkilərək Azərbaycanın cənubunda, qərbində və şimalında türk-müsəlman əhalisinə qarşı kütləvi qırğınlara başladılar.


Bəhruz Quliyev: YAP ulu öndər Heydər Əliyevin böyük nüfuzu və ideyası ətrafında yarandı - XALQQAZETI.COM\nSiyasi ekspert Bəhruz Quliyev Yeni Azərbaycan Partiyasının təsis edilməsinin 27-ci ildönümü ilə bağlı fikirlərini şərh edərkən bildirib ki, ölkənin xaos və anarxiya təhlükəsi ilə üz-üzə qalması, xalqın səfalət və qorxu içində yaşaması yeni bir siyasi qüvvənin meydana gəlməsi zərurətini ortaya qoymuşdu: "YAP-ın müxalifət partiyası kimi yaranması və qısa müddət ərzində iqtidara gəlməsinin əsasında bir sıra mühüm məqamlar dayanmaqdadır. Həmin dövrdə baş verən ictimai-siyasi proseslərinin təhlilini aparsaq, belə bir nəticəyə gələ bilərik ki, YAP Ulu Öndər Heydər Əliyevin siyasi-ideoloji konsepsiyası əsasında zamanın çağırışları zəminində yaranmış partiyadır və ötən 27 ildə həmin ideoloji kursun inkişaf və təkmilləşdirilməsi prosesinin xalq tərəfindən dəstək alması da bu reallığı özündə kifayət qədər ehtiva etməkdədir. Biri var partiya yaranır və özünə lider seçir, biri də var ki, liderin nəhəng nüfuzu və ideyası ətrafında partiya yaranır və bütöv bir xalqın etibarına, etimadına söykənərək, ölkəni xaos və anarxiyadan xilas edir. Bax, bu mühüm məqam Yeni Azərbaycan Partiyasının digər siyasi təşkilatlar üzərindəki üstünlüyü faktını ortaya qoyur. Çünki xalq öz liderini hakimiyyətdə görmək istədi və liderin hakimiyyətə gəlişi ilə YAP iqtidar partiyasına çevrildi ”.\nSiyasi ekspert deyib ki, təməli xalqın iradəsi və tükənməz dəstəyi ilə qoyulan YAP bu gün də həmin vəhdət əsasında fəaliyyətini davam etdirməkdə, yeni-yeni uğur və qələbələr əldə etməkdədir: “ Ulu Öndər Heydər Əliyevin yaradıcısı olduğu Yeni Azərbaycan Partiyası bu gün Prezident İlham Əliyevin rəhbərliyi ilə uğurla inkişaf edir, sıralarını kəmiyyət və keyfiyyət baxımından daha da möhkəmləndirir. Ulu Öndər Heydər Əliyev demək olar ki, partiyamızın fəaliyyəti ilə bağlı çıxışlarının hər birində vurğulayırdı ki, Yeni Azərbaycan Partiyasına xidmət etmək dövlətə, xalqa xidmət etmək deməkdir”.\nHəmin fikrin davamı olaraq Yeni Azərbaycan Partiyasının Sədri, Prezident İlham Əliyev bütün çıxışlarında bildirir ki, Yeni Azərbaycan Partiyasının üzvü olmaq böyük məsuliyyətdir: “Partiyamızın Sədri cənab İlham Əliyevin siyasi fəaliyyəti bilavasitə Ulu Öndərimiz tərəfindən əsası qoyulmuş prinsiplərə söykənir. Bu gün cənab İlham Əliyevin həm lider kimi, həm Prezident kimi xalqa arxalanması müstəqilliyimizin qarantıdır. Bu, bilavasitə xalq-Prezident birliyinin, sarsılmaz vəhdətinin bariz təcəssümüdür. Son 16 ildə partiyanın parlament və bələdiyyə seçkilərində əldə etdiyi uğur və qələbələri də belə bir nəticəyə gəlməyə zəmin yaradır”.\n20 Noyabr 2019 15:30 - SİYASƏT


Gecə və səhər dağlıq ərazilərdə havanın yağıntılı olacağı, qar yağacağı proqnozlaşdırılır - Frame.az\nEkologiya və Təbii Sərvətlər Nazirliyinin Milli Hidrometeorologiya Xidmətindən Frame.az-a verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Gecə və səhər bəzi yerlərdə duman olacaq, mülayim cənub-qərb küləyi əsəcək. Havanın temperaturu Bakıda və Abşeron yarımadasında gecə 4-6°, gündüz 7-9° isti olacaq. Atmosfer təzyiqi 761 millimetr civə sütunundan 755 millimetr civə sütununa enəcək, nisbi rütubət gecə 75-85, gündüz 50-55 faiz təşkil edəcək.\nYanvarın 28-də Azərbaycanın rayonlarında hava şəraitinin əsasən yağmursuz keçəcəyi, lakin gecə və səhər dağlıq ərazilərdə yağıntılı olacağı, qar yağacağı ehtimalı var. Bəzi yerlərdə duman olacaq, mülayim qərb küləyi əsəcək, arabir güclənəcək. Havanın temperaturunun gecə 2° şaxtadan 3°-dək isti, gündüz 7-11° isti, dağlarda gecə 0-5° şaxta, gündüz 3-8° isti olacağı ehtimal edilir.\nSinoptiklərin tibbi-meteoroloji proqnozuna görə, yanvarın 28-də Abşeron yarımadasında meteoroloji amillərin mülayim tərəddüdü gözlənilir ki, bu da meteohəssas insanlar üçün nisbətən əlverişli olacaq.\nNaxçıvan Muxtar Respublikasının bəzi yerlərində havanın yağıntılı olacağı, arabir qar yağacağı, gündüz tədricən kəsiləcəyi gözlənilir. Bəzi yerlərdə duman olacaq. Qərb küləyi əsəcək, bəzi yerlərdə arabir güclənəcək. Havanın temperaturu gecə 8-13° şaxta, gündüz 3° şaxtadan 2°-dək isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, həmçinin Daşkəsən, Gədəbəy rayonlarında hava əsasən yağmursuz keçəcək. Lakin gecə və səhər bəzi yerlərdə yağıntılı olacağı ehtimalı var. Ayrı-ayrı yerlərdə duman olacaq. Qərb küləyi əsəcək, arabir sürətlənəcək. Havanın temperaturunun gecə 0-5° şaxta, gündüz 0-5° isti olacağı proqnozlaşdırılır.\nGəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək, arabir güclənəcək. Havanın temperaturunun gecə 3° şaxtadan 2°-dək isti, gündüz 8-13° isti olacağı bildirilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Lakin gecə yüksək dağlıq ərazilərdə qar yağacağı ehtimalı var. Ayrı-ayrı yerlərdə duman olacaq. Qərb küləyi əsəcək, arabir sürətlənəcək. Havanın temperaturunun gecə 2° şaxtadan 3°-dək isti, gündüz 6-11° isti, dağlarda gecə 2-7° şaxta, gündüz 3-6° isti olacağı ehtimal edilir.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək, arabir güclənəcək. Havanın temperaturunun gecə 2° şaxtadan 3°-dək isti, gündüz 7-11° isti olacağı gözlənilir.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Dağlarda duman olacaq. Şimal-şərq küləyi əsəcək. Havanın temperaturunun gecə 3° şaxtadan 2°-dək isti, gündüz 7-9° isti, dağlarda gecə 2-4° , gündüz 5-8° isti olacağı ehtimalı var.\n← Fuad Nağıyev: Rayonlararası hərəkətin bərpa olunması regionlarda yerləşən hotellərdə canlanma yaradıb\nDərman vasitələrinin istehsalı sahəsində “Made in Azerbaijan” brendi – Müsahibə →\nLittle Voice: Dünya uşaqların gözü ilə\n21/11/2017 22/11/2017 aquaviridis\t0\nYeni qatarlar əvvəlki analoqlarından da fərqli olacaq